FETO namjeravao kupiti britanski list ”The Independent”\nSzijjarto u Prištini: Zahtev za azil Gruevskog pravno, a ne političko pitanje\nMađarski ministar spoljnih poslova je, nakon sastanka sa ministrom inostranih poslova Behghetom Pacollijem, istakao da je Kosovo ispunilo traženih 95 kriterijuma i da zato sada nije fer od EU da traži neke nove uslove\nnaslovnica > politika 15.11.2018 Zulfija Jakupi Priština\nPRIŠTINA (AA) - Ministar inostranih poslova i trgovine Mađarske Peter Szijjarto (Sijarto) izjavio je danas u Prištini da Evropska unija nije fer prema Kosovu i da njegova država podržava viznu liberalizaciju za kosovske građane, javlja Anadolu Agency (AA).\nSzijjarto je, nakon sastanka sa prvim zamenikom premijera Kosova i ministrom inostranih poslova Behghetom Pacollijem, istakao da je Kosovo ispunilo traženih 95 kriterijuma i da zato sada nije fer od EU da traži neke nove uslove.\n“Ne želimo da EU ostavi Kosovo da čeka. Postoji 95 uslova koji su ispunjeni i Mađarska ostaje snažan podržavalac vizne liberalizacije. Poštujemo austrijsko predsedništvo što je stavilo ovo na dnevni red i Mađarska će glasati u korist vizne liberalizacije”, poručio je Szijjarto.\nOn je kazao i da Mađarska podržava dijalog između Kosova i Srbije, te da će poštovati svaki sporazum koji podrže obe strane.\n“Mi smo locirani u susedstvu Zapadnog Balkana i zato možda bolje od drugih zapadnih evropskih prijatelja razumemo šta to znači imati stabilnost ili nemati stabilnost u regionu. Stabilnost i mir na Zapadnom Balkanu je za nas od vitalnog značaja, jer razumemo da je zaključivanje sporazuma sa Srbijom kamen temeljac dugotrajne stabilnosti i držimo vam palčeve i nadamo se da ćete biti uspešni”, kazao je Szijjarto.\nMađarski diplomata je dodao da je za njegovu zemlju stabilnost u regiji posebno bitna i sa aspekta kretanja migranata, jer ne bi voleli da se ponovi 2015. kada je bilo masivno kretanje migranata ka Mađarskoj.\nTakođe je kazao da Mađarska na Kosovu ima 400 vojnika u sastavu KFOR-a i da želi da njihov broj još poveća. Istakao je da će se njegova zemlja kandidovati i za poziciju komandanta KFOR-a.\nKada je reč o ekonomskoj saradnji, naveo je da je do sada njegova zemlja dala Kosovu 62 miliona eura pomoći za insfrastrukturne projekte i regulisanje voda, a da je danas potpisan i sporazum za povećanje bezbednosti na autoputu i drugim nacionalnim putevima Kosova.\nSzijjarto je kazao da Mađarska vodi pregovore o kontroli vazdušnog prostora iznad Kosova, ali da želi i da pruži pomoć Kosovu da i samo bude sposobno za kontrolu vazdušnog saobracaja.\nPrvi zamenik kosovskog premijera Pacolli kazao je da Kosovo zaintresovano da se pospeši ekonomska saradnja sa Mađarskom. On je naveo da je do sada potpisano više sporazuma između dve zemlje o ekonomskoj saradnji, o carini, saobraćaju robe i putnika, te da i SSP- Sporazum o stabilizaciji i pridruživanju, obezbeđuje slobodnu trgovinu sa Mađarskom.\n“Sa Mađarskom imamo mnogo sporazuma, a i danas je potpisan sporazum između Ministarstva infrastrukture Kosova i mađarskog operatora što nam omogućava dalju plodnu saradnju. Realizacijom ovog sporazuma, koji je u vrednosti od gotovo 5 miliona eura, imaćemo sigurnije autoputeve i sigurnije kretanje”, kazao je Pacolli.\nMađarski šef diplomatije je na kraju, odgovarajući na pitanje novinara, kazao da će zahtev za azil odbeglog, bivšeg premijera Makedonije Nikole Gruevskog biti razmotren u skladu sa zakonskim odredbama, te je ponovio da za njegovu zemlju to nije političko, već pravno pitanje.\n“To je pravno pitanje, ne političko. Relevante institucije za migraciju nastaviće sa procedurom u skladu sa međunarodnim pravom i videćemo rezultat toga”, kazao je Szijjarto.


Tanjug 11. septembra 2019. 13:36\nBEOGRAD – Predsednik Aleksandar Vučić poručio je danas da postoji želja da češki privrednici dolaze u Srbiju u još većem broju, kao i da se podstaknu srpski privrednici da izvoze ili investiraju u Češku.\nTo pokazuje koliko je napredna češka ekonomija, ali pokazuje i da se srpska ekonomija polako, ali sigurno oporavlja – da imamo uređene javne finasije, pod kontrolom, sa smanjivanjem javnog duga, suficit u budžetu četvrtu godinu za redom, istakao je Vučić.\n„Nema te vrste finansijskih ili nekih drugih makroekonomskih rizika za ulaganje českih privrednika“, podvukao je Vučić.\n„Mi smo 12 ili 13 trgovinski partner. To možemo da pojačamo, iako smo više nego utrostručili trgovinsku razmenu u poslednjih 10 godina“, rekao je Vučić.\n„Ovo je moje obećanje vama – da ću se i lično baviti svakim problemom, jer želimo da dalazite u većem broju u Srbiju, da ulažete u našu zemlju“, rekao je predsednik Srbije.\n„Moja vrata za sve češke i srpske priverdnike biće uvek i u potpunosti otvorena“, poručio je Vučić.\n„Dobrodošli ste u našu zemlju. Uveren sam da će naša saradnja biti na još višem nivou“, zaključio je Vučić.\nNIS ostvari neto dobit od 16,6 milijarid dinara u 2019.\nEni reže proizvodnju nafte i emisiju gasova za 80% od 2025.\nTim MMF: Ekonomski program SRB i dalje donosi dobre…\nOtvoren trodnevni sajam građevinarstva u Kragujevcu


Edukacija 'Zbilja, a šta ćemo s otpadom...'\nProjekat “Izgradnja partnerstva za odgovorno upravljanje otpadom” realizuje Savez udruženja “Mladi rade”, sa sedištem u Kikindi u partnerstvu sa Unijom poslodavaca Vojvodine, osnovnim školama Sveti Sava iz Kikinde, Vasa Stajić Novi Sad, Jovan Cvijić Zrenjanin i Sever Đurkić Bečej i kompanijama Eko hemik (Novi Sad), Scan metals (Temerin) i SCT Cert (Kikinda).\nProjekat je podržalo Ministarstvo poljoprivrede i zaštite životne sredine na Javnom konkursu za dodelu sredstava za podršku projektima koje realizuju udruženja i druge organizacije civilnog društva u 2016. godini. Ukupna vrednost projekta je 1.027.000 dinara, od čega je Ministrstvo obezbedilo 656.000 dinara, a nosilac projekta i partneri 371.000 dinara.\nGeneralni cilj projekta je da kroz informisanje i edukaciju doprinese izgradnji odgovornosti za postupanje sa otpadom i povezivanju različitih aktera u zajednici - privrednih subjekata, stručnjaka, OCD i građana (pre svega dece i mladih).\nProjetak je posebno usmeren na dve ciljne grupe korisnika: predstavnike privrednih subjekata na teritoriji Vojvodine i učenike i nastavnike osnovnih škola u gradovima Kikinda, Bečej, Novi Sad i Zrenjanin. Očekuje se da među direktnim korisnicima bude najmanje 1300 učenika i nastavnika osnovnih škola, 140 predstavnika kompanija kao i grupa mladih stručnjaka za oblast zaštite životne sredine.\nKljučne aktivnosti u radu sa obe grupe su: informisanje, edukacija i praktičan rad u upravljanju otpadom.\nProjektnim timom rukovodiće Goran Sadžakov, analitičar zaštite životne sredine i član Upravnog odbora Saveza Mladi rade, a stručnim timom Vladimir Babić, konsultant, savetnik za hemikalije i savetnik za upravnjanje otpadom, iz partnerske kompanije Eko Hemik.\nRukovodilac projekta, Goran Sadžakov, analitičar zaštite životne sredine i dugogdišnji aktivista ističe: „Očekujemo da tokom rada\nSerija edukacija za učenike VI, VII i VIII razreda započeće u Bečeju, u OŠ „Sever Đurkić“, 25. oktobra 2016. (utorak), od 13.30. Slede edukacije u Novom Sadu, Kikindi i Zrenjaninu, a potom i akcije prikupljanja električnog i elektronskog otpada, u saradnji sa operaterima „SKAN METALS“ i „S.C.T – CERT“.\nsa privrednicima ali i kroz 50-ak radionica u školama utičemo na individualnu svest i probudimo odgovornost za životnu sredinu, za pravilno postupanje sa otpadom. Takođe, naša namera je da povežemo ljude u zajednici: predstavnike kompanija, mlade stručnjake, OCD i građane, a posebno dece i mlade. U ovoj oblasti, mi smo, na žalost, na početku. Zato treba raditi puno i kontinuirano. Savez „Mladi rade“ posebno računa na potencijale i energiju mladih ljudi i stvara uslove da oni budu ključni nosioci promena u oblasti zaštite životne sredine.“\nDirektorka Unije poslodavaca Vojvodine Miljana Stojšić Stojanovska naglašava: „Za poslodavce je projekat od izuzetnog značaja i zbog toga UPV sa zadovoljstvom organizuje sedam informativnih sesija čija je tema “Upravljanje otpadom – obaveze poslodavaca“. Naime, većina naših članova, privrednika širom Vojvodine, želi da posluje zakonito i društveno odgovorno, ali da bi to uspeli, mora im se omogućiti informisanje i edukacija. Zaštitu životne sredine ne treba shvatiti kao teret, nego kao ulaganje u dobrobit, kako same firme, tako i njenih zaposlenih i cele zajednice“.\nVolonter-saradnik u projektu Marko Kostić objašnjava zašto su on i njegove kolege i koleginice prihvatili poziv Saveza „Mladi rade“ i uključili se u aktivnosti: „Nama, mladim stučnjacima, omogućeno je da steknemo praktično iskustvo u oblasti upravljanja otpadom i reference koje mogu biti od koristi pri zapošljavanju. Sticanje praktičnog iskustva je od velike važnosti za našu struku, a očekujem i upoznavanje sa administrativnim poslovima i zaduženjima koje inženjer zaštite životne sredine ima u kompaniji. Značajna je i razmena informacija sa kolegama koji obavljaju poslove u oblasti zaštite životne sredine. Konačno, imamo priliku da damo svoj lični doprinos u podizanju svesti o važnosti reciklaže, separacije, pravilnog upravljanja i odlaganja elektronskog i električnog otpada“.\nProjekat se realizuje na teritoriji Vojvodine i traje tri meseca (od 1. septembra do 30. novembra 2016.)


Ostalo je svega nekoliko dana do proslave 76. godišnjice velike pobede u Drugom svetskom ratu, a širom Rusije su u toku pripreme za svečane parade. Probe parade su održane u Rostovu na Donu, na Krimu i u Kalinjingradu, prenosi televizija „Zvezda“.\nSputnjik sutra na vojnoj paradi: Direktan prenos sa Crvenog trga\nRusi sutraobeležavaju 74. godišnjicu velike pobede u Drugom svetskom ratu. Na našem portalu od 10 sati pratite direktan prenos manifestacije sa Crvenog trga u Moskvi.\nPogledajte panoramski snimak noćne probe Parade pobede\nNa internetu se pojavio panoramski video-snimak noćne probe Parade pobede na Crvenom trgu u Moskvi, u kojoj je učestvovala samohodna haubica „Msta S“.\nOtkazan vazdušni deo generalne probe parade u Moskvi\nVazdušni deo generalne probe Parade pobede u Moskvi otkazan je zbog nepovoljnih vremenskih uslova na maršrutama aviona, saopštilo je Ministarstvo odbrane Rusije.\nPraznični vatromet biće priređen u Moskvi 9. maja na 33 gradska trga, izjavio je šef prestoničkog resora za kulturu Aleksandar Kibovski.\nVideo 360: Prolazak vojne tehnike na probi parade u Moskvi\nRT je predstavio panoramski video uz pomoć kojeg ne samo što ćete se osećati kao učesnik noćne probe Parade pobede, već i proći preko Crvenog trga u konvoju vojne tehnike.\nViše od 70 aviona i helikoptera na nebu iznad Moskve (video)\nPrva proba vazdušnog dela Parade pobede održava se u Moskvi, saopštilo je Ministarstvo odbrane Rusije, prenosi agencija RIA Novosti.\nU Moskvi kroz Tversku ulicu prolazi vojna tehnika koja će učestvovati na probi Parade pobede u čast 72. godišnjice pobede u Drugom svetskom ratu.\nVojna parada na Crvenom trgu u centru Moskve, koja je održana 9. maja, dokazala je da se ruske Oružane snage nalaze na vrhuncu svoje moći u poslednjih četvrt veka, smatra komentator Si-En-Ena Metju Čans.\nUprkos činjenici da su na Crvenom trgu bili široko zastupljeni i avioni i protivavionski raketne sistemi i nuklearno oružje, sveopšta pažnja bila je usmerena na žene koje su marširale i koje su očigledno izgledale neumesno, navodi RT pisanje lista „Dejli miror“.\nPratite Paradu pobede 9. maja na sajtu Sputnjika\nRusi danas obeležavaju 71. godišnjicu velike pobede u Drugom svetskom ratu. Menifestacije koje će biti održana u mnogim velikim gradovima u zemlji, već su po svojim razmerama nazvani najvećim u proteklim decenijama.\nRuski oklopni automobil „tigar“ prvi put na Paradi pobede\nNa Paradi pobede 9. maja na Crvenom trgu u Moskvi prvi put će biti prikazan oklopni automobil „tigar“, saopštio je načelnik u Ministarstvu odbrane Rusije Mihail Osiko za „Rusku službu novosti“.


Novi strah od Rusije i Kine: Pentagon stvara centar za veštačku inteligenciju - Sputnjik Srbija\n08:00 02 Jul 2020\nNovi strah od Rusije i Kine: Pentagon stvara centar za veštačku inteligenciju\n22:55 19.04.2018 Preuzmite kraći link\nMinistarstvo odbrane SAD radi na planu stvaranja centra za veštačku inteligenciju, saopštio je časopis „Defens njuz“. Kao razlog za osnivanje ovog centra navedena je ozbiljna zabrinutost Pentagona zbog dostignuća Rusije i Kine u ovoj sferi.\nList navodi da se u ovim zemljama svi državni resori zalažu za to da se investira u naučnu oblast kreiranja veštačke inteligencije i u njen razvoj.\nPrema rečima šefa Saveta za inovacije u oblasti odbrane Erika Šmita, do 2025. godine Kina će značajno prestići SAD u oblasti veštačke inteligencije.\nZamenik američkog ministra odbrane Majkl Grifin naveo je da je osnivanje centra u početnoj etapi.\n„U ovom trenutku zajedno sa saradnicima odlučujemo ko će rukovoditi centrom, gde će se on nalaziti, kakvim će se projektima baviti, a najvažnije je to što će se takav centar upisati u zajedničku strategiju razvijanja veštačke inteligencije Ministarstva i nacije u celini“, izjavio je Grifin.\nPlanirano je da centar blisko sarađuje s američkim univerzitetima.\nveštačka inteligencija, Pentagon, Kina


Mali: Danas isplata 10.000 dinara zaposlenima u socijalnim ustanovama - IndeksOnline.rs\nNaslovna srbija Beograd Mali: Danas isplata 10.000 dinara zaposlenima u socijalnim ustanovama\nMali: Danas isplata 10.000 dinara zaposlenima u socijalnim ustanovama\nBEOGRAD – Ministar finansija Siniša Mali izjavio je da je danas počela isplata 10.000 dinara državne pomoći za 7.980 zaposlenih u socijalnim ustanovama.\n“Novac danas leže na račune zaposlenih u centrima za socijalni rad i ustanovama socijalne zaštite, odnosno domovima za stare, domovima za lica ometena u razvoju, domovima za duševno obolela lica”, kazao je Mali, objavilo je ministarstvo.\nPrecizirao je da to znači da na 10.000 dinara državne pomoći mogu da računaju negovateljice, vaspitači u socijalnim ustanovama, odnosno u domovima za stare, kao i zaposleni na održavanju higijene, stručni saradnici, administrativni radnici i drugi zaposleni.\n“Ovaj vid pomoći je samo jedan od načina da im se odužimo i predstavlja znak da osluškujemo potrebe naših gradjana. U potpunosti smo svesni njihovih potreba i zato pokušavamo da kao socijalno odgovorna država pomognemo, jer imamo dovoljno novca”, kazao je Mali.\nPodsetio je da je država polovinom januara uplatili po 10.000 dinara svim zaposlenima u zdravstvu i da su od januarauvećane i plate u javnom sektoru od sedam do osam odsto.\nTakodje, kako je dodao, u februaru je država uplatila 100 evra za mlade i 20.000 dinara penzionerima.\nMali je objasnio da se ovom uplatom ne završava pomoć države, jer je planirana još jedna pomoć od 100 evra za mlade.\n“Država je prvih 100 evra isplaćivala u februaru ove godine i tada je novac dobilo oko 1,1 milion mladih. Pravo na novih 100 evra državne pomoći imaju svi mladi od 16 do 29 godina. Prijavljeni za ovaj vid pomoći, novac mogu da očekuju u prva tri dana juna”, kazao je on.\nMali je rekao da su sve dosadašnje pomoći države, “zapravo važne ekonomske mere, jer se novac koja država izdvaja, vraća u budžet, jer se pospešuje privredna aktivnost i održava nivo potrošnje”.\nMinistar finansija je zaključio i da bez obzira na globalne izazove, “domaćinska Srbija ima dovoljno novca da pomogne onda kada je najneophodnije”.\nPrethodni tekstNajmanje 117 Palestinaca povredjeno u sukobu s izraelskom policijom u Jerusalimu\nSledeći tekstSutra potpuna obustava saobraćaja na deonici Pazarište – Sebečevo\nKRVAVA TUČA U SEVERNOJ MITROVICI! Muškarac teško povređen čekićem transportovan za Beograd\nHasanović najavio novi put do Atletskog stadiona kroz nekoliko dana\nGradonačelnik Biševac najavio privrednu saradnju Novog Pazara i Tuzle\nGrad Novi Pazar ostvario veliki napredak u oblasti nadzora nad radom javnih preduzeća\nCene cigareta u Srbiji uskoro kao u zemljama EU! Od 1. jula novo poskupljenje\nU Novom Pazaru prikupljeno još 67 jedinica krvi\nHamad Međedović u osmini finala čelendžera u Nemačkoj\nMladi novopazarski teniser Hamad Međedović plasirao se danas u osminu finala čelendžera u Lidenšajdu (Nemačka) savladavši tom prilikom ukrajinca Vitalija Sačkoa maksimalnih 2:0 (6:3,...\nKRVAVA TUČA U SEVERNOJ MITROVICI! Muškarac teško povređen čekićem transportovan za...\nGrad Novi Pazar ostvario veliki napredak u oblasti nadzora nad radom...\nCene cigareta u Srbiji uskoro kao u zemljama EU! Od 1....\nMoskva uputila specijalnu čestitku članicama NATO pakta uz fotografije centara odlučivanja...\nDudić ugostio delegaciju Svetskog veća muslimanskih zajednica\nOPREZ! Sutra tropske vreline! Temperatura do 37 stepeni


Grejs Vebster, predsednica škotske podružnice Britanskog udruženja veterinara upozorila je vlasnike pasa da svojim ljubimcima prestanu da bacaju štapove jer kako tvrdi isti ozbiljno mogu povrediti psa.\n“Bacanje štapova može uzrokovati strašne povrede koje mogu biti neprijatne za pse. Posekotine jezika i usta ili kao što je već navedeno zapinjanje dela štapa u grlu samo se neke od njih”, upozorava Vebster.\nS njom se slaže i Sean Venslei, vodeći čovek Britanskog udruženja veterinara koji kaže da se slične povrede događaju na području cele Velike Britanije.\n“Neke bolesti koje su posledica igranja štapom nisu odmah vidljive. Na primer, prljavština sa štapa puna je bakterija koje se iz usne duplje mogu proširiti do jednjaka ili kičmene moždine te uzrokovati paralizu”, govori Venslei napominjući kako su neki psi zbog povreda uzrokovanih “štapnim igrama “morali biti eutanazirani.\nNaravno, mnogi Britanci narugali su se upozorenju rekavši kako se njihovi psi bez ikakvih posledica sa štapovima igraju ceo život\nigra sa štapompasštap


NKEU: Obustaviti konkurs za nacionalne frekvencije, sprovesti nov nakon potrebnih izmena zakona – Matrica slobode medija\nKako se navodi u saopštenju te grupe, koje je prosledila nevladina organizacija (NVO) Građanske inicijative, Strategijom razvoja sistema javnog informisanja u Srbiji predviđeno je da se do juna ove godine Zakon o elektronskim medijima izmeni u pogledu izbora članova REM-a i da se zatim izabere budući saziv po novom konkursu.\n„Smatramo da je neophodno da konkurs za dodelu frekvencija bude raspisan od strane tog novog saziva, a na osnovu prethodno sprovedene analize medijskog tržišta, što je takođe obaveza Regulatora po Zakonu o elektronskim medijima. Ovo predstavlja neophodan preduslov kako bi se osiguralo da se nacionalne frekvencije dodele u fer i transparentnom postupku“, stoji u saopštenju.\nZabrinutost zbog načina na koji se postupak trenutno sprovodi, istakli su iz te grupe, izrazile su i organizacije Media Freedom Rapid Response (MFRR) i Nezavisno udruženje novinara Srbije (NUNS), koje su takođe istakle i „politizovanost rada trenutnog sastava Regulatornog tela“.\n„U prilog ovome ide i izostanak reakcije REM-a na uznemiravajuće scene nasilja u rijaliti programima koji se emituju na televizijama Hepi i Pink, koje će izvesno konkurisati za obnovu nacionalne frekvencije, a na šta je stručna javnost takođe nedavno ukazivala“, istakli su u saopštenju.\nOcenili su da to „još jednom pokazuje da REM ne postupa u okviru svojih ovlašćenja i ne sankcioniše najgrublja kršenja propisa od strane privatnih televizija bliskih vlasti“ i naglasili da Međusektorska radna grupa NKEU na to godinama ukazuje u svojim izveštajima.\nNaglasili su da zbog toga apeluju da se sprovođenje konkursa obustavi pre njegovog isteka 20. juna, kako bi se dodela frekvencija sprovela u nepristrasnom postupku „koji bi osigurao da se rad postojećih elektronskih medija objektivno preispita, a nove dozvole dodele medijima koji dokažu da će svoj posao obavljati profesionalno i savesno, u skladu sa interesom celokupne javnosti“.\n← Previous Previous post: Lektorisanje etičkih i medijskih standarda\nNext → Next post: Slavko Ćuruvija fondacija: REM pod hitno da zaustavi nasilje na TV Pink


Beta 13. januara 2021. 20:10\nVršiteljka dužnosti predsednice Kosova, Vjosa Osmani, ocenila je danas kao „žalosnu“ izjavu specijalnog predstavnika Evropske unije za dijalog Kosovo i Srbije, Miroslava Lajčaka.\nLajčak je u utorak u video-diskusiji sa nemačkom ambasadorkom u Vašingtonu Emili Haber naglasio da bi se stav pet zemalja EU koje ne priznaju Kosovo, mogao promeniti ako se postigne sporazum Kosova i Srbije.\n„Sve što je prihvatljivo za Srbiju biće prihvatljivo i za druge zemlje koje nisu priznale Kosovo“, rekao je Lajčak, misleći na svoje kontakte s tim zemljama, kao i na svoju Slovačku koja takođe nije priznala nezavisnost Kosova.\nOsmani je ocenila da je „žalosno ako spoljna politika tih zemalja podleže politici Srbije i Rusije“.\n„Osim što je to nesrećno, opasno je i za celu Evropsku uniju da njenih pet država članica određuju svoja pravila i pristupe na osnovu želja i zahteva Srbije“, rekla je Osmani.\nPozvala je t zemlje EU „da priznaju stvarnost“, poštujući mišljenje Međunarodnog suda pravde i priznajući Kosovo, ne čekajući da to prvo učini Srbija.\nOsmani koja je i predsednca Skupštine Kosova, danas je završila posetu Briselu, gde se sastala sa visokim zvaničnicima EU i predsednicima oba doma belgijskog parlamenta.\nSastala se i s komesarom EU za proširenje i susedske odnose Oliverom Verhejijem, predsednikom Evropskog parlamenta Davidom Sasolijem, a sinoć i sa specijalnim izaslanikom EU Miroslavom Lajčakom.


Efektiva: Sud potvrdio nezakonitost naplate troškova obrade kredita u Srbiji – NovostiDana.rs\nEfektiva: Sud potvrdio nezakonitost naplate troškova obrade kredita u Srbiji\nVrhovni kasacioni sud je novom odlukom potvrdio da je nedozvoljena naplate troškova obrade kredita, saopštilo je danas udruženje bankarskih klijenata u Srbiji „Efektiva“.\n„Efektiva“ je ukazala da su banke morale da u ponudi pre zaključenja ugovora o kreditu navedu šta čini troškove obrade kredita, a ne samo da to naplate u procentualnom iznosu.\nBanke su, kako je navedeno u saopštenju, „korisnike kredita dovodile u neravnopravan položaj, naplaćujući veće troškove za obradu kredita večeg iznosa, što je u svom stavu potvrdila i Narodna banka Srbije“.\nPo oceni „Efektive“ banke u Srbiji su u poslednjih petnaestak godina po osnovu naplate troškova obrade kredita od svojih korisnika naplatile nekoliko desetina miliona evra.\n„Građani sada u pranicama mogu da poražuju povraćaj tog noivca, sa zateznom kamtom. Zastarelosti za ove sporove nema, jer je po stavu Vrhovnog kasacionog suda ova odredba ništava, a ništavost ugovorne odredbe ne zastareva“, navela je „Efektiva“.\nPovezanobanka, kredit, regioni


Usudili se da oponašaju popularne 'kroksice'?\nIzvor: B92, 27.Jul.2021, 19:56\nProizvođač obuće Kroks (Crocs) optužuje Volmart (Walmart), Hobi lobi (Hobby Lobby) i druge kompanije za pravljenje imitacija njihovih kultnih klompi.\nOvaj proizvođač je prošle nedelje na nekoliko američkih okružnih sudova podneo četiri tužbe za kršenje zaštitnog znaka protiv dvadesetak kompanija za koje tvrdi da krše njegove zaštitne znakove i druge elemente intelektualnog vlasništva.\nU jednoj od parnica, pred američkim Okružnim sudom u Koloradu protiv >> Pročitaj celu vest na sajtu B92 << Volmarta, Hobi lobija i proizvođača obuće i torbica Lefler randal (Loeffler Randall), Kroks navodi da Volmart prodaje obuću jeftinije, pod različitim nazivima, kao što su "Time and Tru" i "George".\nIz Kroksa su naveli da su Hobi lobijeve ženske klompe od bele pene od 12 dolara i crne gumene klompe firme Lefler randal imitacije njihovih proizvoda.\nVolmart, Hobi lobi i Lefler randal nisu odmah odgovorili na zahtev za komentar na ove optužbe, piše CNN, prenosi Kliks.\nIz Kroksa su kazali kako ovakve imitacije proizvoda mogu izazvati zabunu ili grešku i obmanuti kupce.\nKroksovim se klompama nekada rugalo, ali poslednjih godina postaju veoma popularne, a za neke potrošače koji traže udobnost to je idealna "pandemijska" obuća.\nTako je ova kompanija zabeležila svoju najbolju prodajnu godinu 2020. godine, kada su dogovorili i saradnju s poznatim ličnostima i brendovima, čemu generacija Z i milenijalci ne mogu odoleti.


Juve dogovorio jedan posao sa "Slepim miševima", planira i drugi! - Sportske.net\nJuve dogovorio jedan posao sa "Slepim miševima", planira i drugi!\n"Bjankoneri" bi da "opljačkaju" ekipu sa "Mestalje".\nKreće otimanje za sjajnog Meksikanca!Lejton Bejns napušta Everton!?Revolucija - Juventus menja kompletnu odbranu!Na "Teatar snova" stiže najskuplji tinejdžer na svetu!?Milan - Dve godine izgnanstva i novi vlasnik, najbogatiji američki Juventino!\nJuventus i Valensija su postigli dogovor oko Žoaa Kansela, "Stara dama" će na račun španskog kluba uplatiti 40 miliona evra, a Portugalac će u narednim danima odraditi lekarske preglede u Torinu.\nIpak, tu se interesovanje Juvea za igrače "Slepih miševa" ne zaustavlja.\nNaime, pored Kansela, uprava "Stare dame" bi u svojim redovima rado videla i španskog reprezentativca brazilskog porekla Rodriga Morena.\nBrzonogi napadač je svojevremeno za 30 miliona evra stigao na "Mestalju" iz Benfike, u prethodnoj sezoni je bio najbolji pojedinac u redovima Marselinove ekipe, koja je izborila i povratak u Ligu šampiona.\nRodrigo, koji je inače rođak Rafinje i Tijaga Alkantare, je postigao 16 golova u Primeri minule sezone, zaradio je i poziv španske reprezentacije za Mundijal u Rusiji.\nOn je minulog novembra potpisao novi ugovor sa klubom sa "Metalje", obavezao se na vernost Valensiji do 2022. godine, a u njegovu novu saradnju umetnuta je i otpusna klauzula od 120 miliona evra.\nIpak, Valensija bi mogla da bude primorana da ga proda, kako ima probleme sa FFP.\nProblem za Juve bi moglo da bude veliko interesovanje koje vlada za Rodrigove usluge, navodno ga želi engleski Everton, ali i madridski Atletiko.\nUkoliko Iguain napusti klub iz Torina, nema sumnje da će Juve makar pokušati da se dogovori sa Valensijom, na kraju krajeva ostvarili su dobre odnose sa klubom nakon postizanja dogovora oko kupovine Žoaa Kansela.


Niška televizija » Mihajlović napušta reprezentaciju\nMihajlović napušta reprezentaciju\nObjavljeno 15.11.2013. 12:31\nUtakmice sa Rusijom i selekcijom novinara biće i poslednje na kojima će selektor Siniša Mihajlović predvoditi našu reprezentaciju sa klupe.\nPo informacijama koje stižu iz Italije, Mihajlović je dobio „odrešene ruke“ od strane Fudbalskog saveza Srbije da postigne dogovor sa Sampdorijom, uz uslov da vodi našu selekciju na dva predstojeća susreta.\nMihajlovićev ugovor sa FSS ističe zvanično 30. novembra, ali će on u Đenovu stiću već u sredu, 20. novembra, kada bi trebalo da bude predstavljen novinarima. Odmah nakon toga Mihajlović bi trebalo da počne pripremu utakmice sa Laciom, za koju mu ostaju četiri dana.\nOdbojkaši sva tri dana od 18 časova


ISTRAŽIVANJE: MLADI SU NERVOZNI, MUČE IH GLAVOBOLJERanac\nTagsglavobolja, istraživanje, mentalno zdravlje, nervoza, nesanica, samoubistvo\nSvaki drugi učenik u Srbiji oseća nervozu skoro svake nedelje ili češće, pokazuje istraživanje Instituta Batut. Četvrtina njih oseća glavobolju i ima problema sa uspavljivanjem skoro svake nedelje. U pitanju su rezultati nacionalnog pilot istraživanja o ponašanju školske dece u vezi sa zdravljem.\nIstraživanje je realizovao Institut za javno zdravlje Srbije u 2017. godini. U njemu se navodi da je petina prijavila da oseća bol u stomaku, leđima ili potištenost skoro svake nedelje i češće. Sa istom učestalošću svaki deseti učenik ima vrtoglavicu.\nIstraživanje i o alkoholu: Svaki četvrti se napio\nČetvrtina učenika u Srbiji je barem jednom u životu popilo toliku količinu alkohola da su bili zaista pijani. A 12 odsto njih je kazalo da su se opili barem jednom u proteklih mesec dana.\nNajveći broj učenika, oko tri četvrtine, opaža sopstvenu telesnu težinu kao sasvim adekvatnu. Svaki deseti učenik doživljava sebe kao premršavog, dok 15 odsto smatra sebe debelim.\nViše od četiri petine učenika pozitivno ocenjuje različite aspekte komunikacije u porodici. Tako 86 odsto smatra da u porodici razgovaraju o bitnim stvarima. Da ih slušaju kada govore, navodi 83 odsto, a skoro isti procenat navodi da nesporazume u porodici razrešavaju razgovorom.\nPodrška prijatelja, iako velika, opažena je kao manja nego što je to u slučaju podrške od strane članova porodice. Tako 77 odsto smatra da njihovi prijatelji pokušavaju da im pomognu. Isto toliko, prema istraživanju Batuta, veruje da može da računa na prijatelje kada imaju problem.\nU Evropskom regionu Svetske zdravstvene organizacije (SZO) se beleži visoka učestalost zdravstvenih problema u vezi sa mentalnim zdravljem u adolescenciji. Ova stopa iz godine u godinu raste, navodi se u saopštenju.\nU Evropi je samoubistvo vodeći uzrok smrti kod adolescenata u zemljama sa niskim i srednjim prihodima. To je i drugi vodeći uzrok u zemljama sa visokim dohotkom.


Sektor A6 – O3ONE Art Space\n”Neograničenost u svakom smislu, prihvatanje svih razlika, otvorenost za novo i promenu percepcije kada se predugo zaglaviš u nekoj. Prepuštanje osećanjima pa čak i kad ona nisu ljubav, već kad su teške boli.”\nNajveći opus našeg stvaralaštva predstavljaju prostorne instalacije, najčešće interaktivnog tipa. Ali pored toga mi smo dizajneri iz oblasti dizajna tekstila i odeće, performeri, slikari, ilustratori, ekpserimentalni umetnici, dizajneri nakita, pisci, pesnici, fotografi… Tako da je opseg onoga čime se mi bavimo širok i šarenolik.\nSvi mladi ljudi koji se usude da započnu nešto svoje, inovativno, specifično, novo… Ljudi koji ne prate šablone, već stvaraju svoj šablon koji takođe ne žele bilo kome da podmetnu, već ga formiraju radi sebe. Ljudi koji su lišeni svih predrasuda i koji za cilj imaju boljeg sebe i bolji svet. U svetu muzike ih sada ima dosta, ali zapravo su na svakom koraku, verovatno ste prolazili pored njih svakodnevno.


Kandidat za Evropsku uniju kao bezbednosni rizik - Srbija i Zapadna Evropa - Nedeljnik Vreme\nKRUŠIK: Državni vrh u poseti\nPiše: Nedim Sejdinović, Nemanja Rujević\nČak i oni prozapadno orijentisani tumači naše političke stvarnosti kritikovaće ulogu Zapada u "uspenju" Aleksandra Vučića, tvrdeći da je današnja Srbija dokaz kako put u pakao zna biti asfaltiran dobrim namerama i lošim procenama. Teško je poverovati da zapadne diplomate nisu imale informacije na osnovu kojih se dalo naslutiti kuda stvari mogu da odu ako na vlast dođe najbolji učenik Vojislava Šešelja. Vodeći se jednom od definicija političkog umeća – da se sa lošim ljudskim materijalom mogu postići dobri rezultati – odlučili su ipak da ga podrže, verujući da će ovaj "pokajnik" prouzročiti političku stabilizaciju balkanskih gudura. Verovalo se da će ispuniti obećanja data i pre dolaska na vlast, to jest "rešiti kosovski problem", kao što se pretpostavljalo da će, u nekoj sledećoj fazi, zdušno podržati napore da se od Bosne i Hercegovine napravi "funkcionalna država". Procenjeno je da takve krupne poteze može da izvede samo onaj ko ima snažan "patriotski potencijal", a Vučić ga je de facto, kao navijač i najbliži Šešeljev saradnik, imao. U svakom slučaju, čini se kako su bili ubeđeni da je u pitanju čovek koji je doživeo "nepovratno preobraćenje" i koji je jednom zauvek okrenut ka strani sveta gde sunce zalazi.\nŠto se tiče političkih prilika u Srbiji, nejasno je da li su zapadni "desižn mejkeri" kontali da su unutrašnji procesi manje bitni od onih regionalnih, smatrajući da se – ako stvari krenu u ono baš lošem pravcu, u kojem su i krenule – problem može rešiti promenom vlasti u Srbiji nakon što se sa Kosovom "raščiste računi". Ili su zaista verovali da će pod Vučićem procvetati demokratija i iznići snažan institucionalni poredak, praćen vladavinom prava? Kako god bilo, dugo godina su zapadne diplomate – i oni koji su sedeli u Beogradu i oni koji su bili zaduženi za Srbiju pa u nju svraćali s vremena na vreme – odbijali da čuju činjenice koje su u ranoj fazi vladavine naprednjaka ukazivale da stvari idu dođavola. To se, naime, jasno videlo po načinu izveštavanja režimskih medija, nasilnom "upodobljavanju" lokalnih vlasti po dolasku naprednjaka na vlast, kao i na prvim, vanrednim lokalnim izborima održanim 2013. godine, na kojima su defilovali svi oni ćelavci i džipovi, koji su, u međuvremenu, postali sastavni deo izbornog folklora.\nUbrzo je za Srbiju i njen komšiluk skovan i pojam "stabilokratija", koji opisuje uređenje gde se prednost daje "stabilnosti" umesto demokratiji. U prevodu, dok god se ne preti ratom, ostalo nam je svejedno. U beogradskoj čaršiji se dugo pričalo o postojanju "Mekalisterovog protokola", nazvanog prema nemačkom demohrišćaninu Dejvidu Mekalisteru, koji je dugo bio izvestilac Evropskog parlamenta za Srbiju. Taj "protokol" navodno predstavlja pravila igre za Vučića: čuvaj kakvu-takvu demokratsku fasadu, možeš da ličiš na Orbana, ali nemoj baš na Erdogana.\nNe može se reći da vlast u Srbiji nije nudila (kvazi)argumente onim zapadnim diplomatama koji su, uprkos stvarnosti, tvrdili da Srbija gazi ka EU. Tu je bio Briselski sporazum. Pored njega, od dolaska naprednjaka na vlast pa do danas, sve pršti od raznih strategija, usklađenih zakona, platformi, radnih grupa i komisija koje imaju za cilj da, kao, probleme reše na sistemski način. Najsignifikatniji je slučaj medijskih zakona, usvojenih 2014. godine, koji su se u svim zapadnim izveštajima predstavljali kao nekakva jevanđelja, a koji su na kraju – u naprednjačkoj implementaciji – porodili potpuno jezivu medijsku ponudu. Zahvaljujući tim i sličnim zakonima, Srbija je onomad doživela veliki uspon na rang-listama koje mere indeks demokratije, a tek je godinama potom svima postalo jasno da su oni samo providna maska jednog nedemokratskog režima.\nPROZIVANJE IZ EVROPSKE UNIJE: Jovanjicafoto: screenshot mup rs\nS vremenom su sa Zapada počeli da pristižu, prvobitno stidljivo, signali nezadovoljstva i unutrašnjom i spoljnom politikom Vučićevog režima, što kroz izveštaje međunarodnih organizacija, što u dokumentima evropskih institucija. Tamošnji mediji su sve manje izveštavali o Vučiću kao nekakvom "faktoru stabilnosti" i balkanskom političkom osveženju, a sve više stavljali akcenat na Srbiju kao "zarobljenu državu", na nepostojanje vladavine prava, na ugroženu slobodu izražavanja… Signali su se, kako je vreme odmicalo, pretvorili u alarmne uređaje visoke frekvencije, te skoro da više nema niti jednog javnog očitovanja demokratskog sveta o Srbiji koji ne sadrži prilično žestoke negativne ocene i pozive "k poznaniju prava". Pojedini politički analitičari će reći da Zapad, ukoliko tako nešto postoji kao nekakav celovit politički entitet, polako priznaje da je Vučić "promašena investicija", koja skoro ništa dobroga nije donela. Umesto faktora stabilnosti postao je trusni element, umesto relaksacije regionalnih odnosa izazvao je najveću međunacionalnu napetost od kraja devedesetih, a dosad je svoju vlast tako snažno zacementirao da će biti potrebna veoma ozbiljna mehanizacija da se ona bar malo uzdrma. Pritom se sve više okreće Rusiji i Kini.\nPoznavaoci međunarodnih prilika kažu da to nije stvar površnog utiska, već da se retorika Zapada prema političkim prilikama u Srbiji zaista snažno zaoštrava, posebno u proteklih godinu i nešto dana. Srbija je, doduše, zahvaljujući vakcinaciji, uspela da kratkotrajno popravi imidž u svetskoj javnosti, ali je uspehe u nabavci cepiva u drugi plan snažno bacila eksplozija mnogobrojnih kriminalnih afera koje su doprinele da se sve češće o njoj piše i govori u kontekstu sprege države i organizovanog kriminala. Ovdašnji organizovani kriminal povezan sa određenim strukturama vlasti odavno je prestao da bude samo problem Srbije: on se prelio i u zapadne zemlje, u kojima malo-malo pa padaju žrtve obračuna ovdašnjih mafijaških klanova ili se zaplenjuju narkotici u njihovom vlasništvu. Jedni tvrde da je upravo izvoz mafije ključni razlog za zaoštravanje kritičkog tona zapadnih institucija i javnosti prema Srbiji, dok drugi upozoravaju da se taj problem samo nakalemio na druge Vučićeve grehe, kao što su neispunjena obećanja, sunovrat demokratije i ljudskih prava u Srbiji, praktično odustajanje od evropskih integracija i – kako rekosmo – političko, vojno i ekonomsko okretanje ka Istoku.\nKao izuzetno ozbiljnu, "presedansku" poruku Vučićevoj vlasti pojedini stručnjaci vide u oštroj reakciji predstavnika EU, međunarodnih organizacija i osam zapadnih ambasada u Beogradu na hajku koja se intenzivno vodila protiv istraživačkog centra "Krik". Kao poseban kuriozitet ističu činjenicu da su reagovale i one ambasade koje se veoma retko, praktično nikada ne oglašavaju kada su u pitanju unutrašnji problemi. Poruku je Vučić očigledno shvatio, jer se, gostujući na RTS-u, ogradio od napada na "Krik", tvrdeći da nije oduševljen njegovim radom, ali da nema pravo da protiv ovog medija vodi hajku.\nDrugi, pak, vele kako podatak da Srbija već 15 meseci nije otvorila niti jedno pregovaračko poglavlje kazuje više nego hiljadu reči. Samo, pitanje je da li ovu poruku vlast uopšte uzima za ozbiljno. Po reakcijama, ne bi se reklo da se nešto preterano uzbudila, čemu doprinosi činjenica da evropske institucije nisu jasno saopštile razloge za "pauziranje" integracija, već su prepustile da ih pojašnjava ministrica Jadranka Joksimović, a ona kaže da poglavlja nisu otvorena jer se Evropa bavi svojim problemima. U toj izjavi ima samo koji milimetar istine, a nju u mnogo većoj meri valja potražiti u izveštajima\nmeđunarodnih organizacija – od Fridom hausa do Transparensi internešenala – koji iz godine u godinu beleže kolaps države Srbije u oblasti institucionalnog uređenja, ljudskih prava i sloboda. Prema indeksu percepcije korupcije za 2020. godinu, nalazimo se, recimo, u grupi država koje su zabeležile najveći pad na globalnom nivou.\nHapšenje Belivukafoto: vesna lalić / nova.rs\nIako će poznavaoci evropskih administrativno-birokratskih zavrzlama ukazati da je u pitanju ne toliko značajan i uticajan dokument kao što su to, recimo, izveštaji Evropske komisije, nikako ne treba potcenjivati činjenicu da su se u ovogodišnjem izveštaju Evropskog parlamenta našle veoma ozbiljne kritike na račun vlasti u Srbiji, pooštrene amandmanima pojedinih poslanika. U izveštaju se, prvi put, od Srbije traži da do kraja razreši afere "Krušik", "Jovanjica" i "Telekom Srbija", kao i da se rasvetli i pravdi privede slučaj nezakonitog rušenja u Savamali. Osim toga, oštro se kritikuju izborni uslovi i eskalacija napada na političke protivnike, nezavisne medije i novinare, kao i na pojedine evroparlamentarce koji javno govore o urušavanju demokratije. Spominjanjem afera, reći će stručnjaci, institucionalno je otvorena tema državnog kriminala u Srbiji, koja je u međuvremenu dosegla neslućene visine hapšenjem Belivukove grupe i pratećim horor-detaljima.\nUTICAJ BELIVUKA NA IMIDŽ SRBIJE\nJedan naš sagovornik koji je po prirodi posla u konstantnoj komunikaciji sa zapadnim diplomatama reći će da nijednom od njih ne predstavlja novost informacija da je vlast u Srbiji čvrstim nitima nakačena na svet organizovanog kriminala. Kaže da su ga diplomate još pre mnogo godina pitale za delovanje Dijane Hrkalović i primećivale da se vlast u Srbiji stavlja na jednu stranu u obračunu "čuvenih" crnogorskih kriminalnih klanova, škaljarskog i kavačkog. Nakon hapšenja Belivukove grupe, očigledno je došlo vreme da se o ovim temama progovori javno. Zahvaljujući Belivuku, Srbija je ponovo postala važna i provokativna tema u svetskim medijima.\n"Njujork tajms" piše, recimo, o povezanosti Belivuka sa vladajućom strukturom i bezbednosnim službama, čiju je dugogodišnju zaštitu imao. Američki list navodi da je nasilničko ponašanje navijača Partizana i Zvezde postalo "moćna sila na ulicama, ali i u burnom političkom životu Srbije", podsećajući da je slično bilo i tokom devedesetih, kada su huligani bili deo organizovanih paravojnih grupa koje su pod protekcijom države počinile brojne zločine u Bosni i na Kosovu. List podseća i na to da je Aleksandar Vučić iznikao iz navijačkog miljea.\nI "Frankfurter algemajne cajtung" je pre nekoliko dana, u svom nedeljnom izdanju, preko cele stranice doneo priču o sprezi fudbala, politike i kriminala u Srbiji. Podseća se tu da je Vučić bio ministar informisanja "nasilnog vladaoca" Slobodana Miloševića, istog onog kojem je Željko Ražnatović Arkan služio i za tribinu i za vrbovanje paravojski. Tekst potpisuje dopisnik Mihael Martens, što je posebno pikantno – na jednom skupu u Berlinu iz juna 2014, koji je upravo Martens moderirao, Vučić je novinara oslovljavao sa "moj prijatelj Mihael". Sada "prijatelj Mihael", koji je prethodnih godina više puta pričao sa Vučićem ili njegovim bliskim saradnicima, u tekstu piše da tabloidi koji pripadaju Vučićevim ortacima stalno "od Vlade, policije ili službi dobijaju pravi ili izmišljeni materijal kojim se kompromituju protivnici predsednika"; da se predsednikov sin okružuje "navijačima" posebne vrste, onima koji odsecaju glave i diluju drogu; da mnogi ne veruju da taj krvavi biznis – kao ni bilo koji drugi u Srbiji – može da se odvija bez blagoslova predsednika.\nDan ranije Martens je napisao tekst pozivajući se na izvore bliske Vučiću, a čija je poruka da će svakog trena ministar odbrane Nebojša Stefanović biti uhapšen đuture sa svojom negdašnjom državnom sekretarkom Dijanom Hrkalović. Tekst je, razume se, pronašao put do srpskih medija sa sve porukom izvora odanih Vučiću upućenom Stefanoviću: znamo da nemaš ništa u fioci, ili bar ništa bitno.\n"Grozomorna otkrića o huliganskom klanu više zamagljuju nego što otkrivaju", javio je luksemburški "Tageblat", list koji izlazi na nemačkom jeziku, nakon što je Vučić na dugo najavljivanoj konferenciji za štampu pokazao fotografije unakaženih tela žrtava Velje Nevolje. O tome su izveštavale svetske agencije, Švajcarska radio-televizija je javila da se malo šta u Srbiji dešava bez Vučićevog znanja, te da je on verovatno godinama barem tolerisao tu mafiju.\nŠto se tiče nemačkih medija, oni su od početka Vučićeve vladavine imali puno kritika na njegov račun. Pisalo se o kriminalu, međutim, retko kada tako jasno kao danas ili kao što je to učinio "Špigel" na svom portalu krajem 2019. godine tematizujući aferu "Krušik": "Još u eri diktatora Miloševića – tada je današnji predsednik Vučić bio ministar informisanja i zloglasni ratni huškač – Srbija je bila jedna od glavnih evropskih raskrsnica za krijumčarenje i ilegalne poslove sa oružjem. Do danas se ništa nije promenilo. Kandidat za EU Srbija je time bezbednosni rizik koji ne treba potceniti".\nStrahinja Subotić iz beogradskog Centra za evropske politike kaže u razgovoru za "Vreme" da postoji očigledna tendencija sve oštrijih tonova koji dolaze na račun Beograda sa zapadne strane. Trend je, kako kaže, naročito vidljiv u poslednjih godinu dana, a najočigledniji signal je – neotvaranje niti jednog pregovaračkog poglavlja. Kaže da EU na više nivoa, od Evropske komisije, preko Evropskog parlamenta, pa do Saveta EU, šalje vrlo jasne poruke – nekada su one posredne, nekada neposredne – da gubi strpljenje zbog toga što Srbija nije uradila ono što je obećala, a prošlo je mnogo vremena.\n"Podsetimo da su pretpristupni pregovori započeti još početkom 2014. godine. Poređenja radi, Hrvatska je svojevremeno otvorila i zatvorila sva poglavlja u ovom vremenskom roku, a Srbija sve vreme tapka u mestu. Poglavlja se otvaraju onda kada sve članice EU jednoglasno donesu odluku o tome. U srpskom slučaju se nije desilo da jedna ili dve zemlje sprečavaju otvaranje poglavlja – kao što je, recimo, Bugarska stavila veto na pregovore sa Makedonijom – već je veći deo država primetio da je stanje u Srbiji sve gore i gore", kaže Subotić. On kaže kako se ovakav odnos prema Srbiji formirao zahvaljujući izveštajima evropskih institucija, civilnog društva u Srbiji i regionu i međunarodnih organizacija, ali da ne treba zapostaviti ni geopolitičke uzroke. Srbija, kako kaže, sve više igra na kartu balansiranja između velikih sila, pritom zaoštravajući retoriku prema Evropskoj uniji i šireći evroskepticizam. "Srbija je zemlja u kojoj postoji ubedljivo najveći rast evroskepticizma u celom regionu. Za razliku od nje, druge zemlje u regionu ne dovode u pitanje svoj evropski put. To što Srbija sve više promoviše evroskeptičnu politiku i sve se više okreće Kini direktno je vezano sa tim što ne radi dovoljno u oblasti vladavine prava. U pitanju su komplikovani, višestruki faktori koji objašnjavaju zašto je EU sve manje spremna da toleriše izostanak reformi u Srbiji", kaže on.\nPolitički analitičar Boban Stojanović kaže da je Zapad kritičniji prema Vučiću iz prostog razloga što je "postalo gotovo nemoguće" Vučićevu vladavinu i stanje demokratije predstaviti u pozitivnom kontekstu. On kaže da su evropski izveštaji o Srbiji, kao i analize međunarodnih organizacija koje mere indeks demokratije sasvim jasne, ali da i "pored relativno oštrijih reakcija, zapadne diplomate i dalje stvari ne nazivaju potpuno pravim imenom". Smatra da Vučića ne brinu odveć negativni izveštaji, izjave i neotvaranje pregovaračkih poglavlja.\n"Vučić odmah stvari preokrene u svoju korist: kako nam se neki stranci mešaju u nešto. A njegovo biračko telo nije proevropski opredeljeno, pa ih nešto i ne pogađa činjenica da smo put ka EU okrenuli u kontrasmeru. Sa druge strane, u ovom trenutku deluje da Vučić još uvek ima poluprećutnu podršku Evrope da radi to što radi. Sada ćemo videti na delu i koliki će pritisak EU upotrebiti na vlast u pogledu izbornih uslova i pregovora koji slede. To jeste prilika da se taj međunarodni pritisak pokaže i tu ćemo videti koliko je Evropa i dalje spremna da zatvara oči na sve što se dešava u Srbiji zarad kosovske kooperativnosti", kaže Stojanović.\nSubotić ističe da su, prema novoj metodologiji proširenja EU, olakšani uslovi za sankcionisanje Srbije i drugih evropskih aspiranata. Ranije su, naime, o nekom obliku "sankcionog mehanizma" odluku morale da donesu sve države jednoglasno, a sada to više neće biti slučaj.\n"Evropska komisija će imati značajno veća ovlašćenja. Sankcioni mehanizam podrazumeva zaustavljanje, pa čak i unazađivanje pregovaračkog procesa. Na primer, ako neka poglavlja i zatvorimo, ona mogu ponovo biti otvorena, odnosno zatvoreno poglavlje je samo privremeno zatvoreno, kao što je i otvoreno poglavlje samo privremeno otvoreno. Tako da Srbija može da ide i unazad. U novoj metodologiji se navodi i mogućnost da Evropska unija smanji pristup evropskim fondovima državama koje ne ispunjavaju obaveze. U pitanju je svojevrsna finansijska sankcija, koja bi trebalo da opameti našu vlasti", kaže on.\nNa pitanje da li će Zapad, ukoliko Vučićev režim nastavi putem kojim je krenuo, a koji definitivno ne vodi ka EU, snažnije podržati opozicione stranke, naš sagovornik iz sveta diplomatije odgovara odrečno. On tvrdi da će svakako veća sredstva biti usmerena ka kontrolnim telima, nevladinim organizacijama i medijima, a da će opozicione stranke morati da se izbore za podršku. Naime, kako kaže, na Zapadu još postoji strah od promene na gore, što potpomažu neke jake opozicione političke stranke koje se još ne izjašnjavaju da li su za evrointegracije ili nisu. Neke su, opet, sasvim okrenute ka istoku.\nBoban Stojanović smatra da će Zapad u narednom periodu pokušati da "izdejstvuje nekakve promene kako bi opoziciju vratio u institucije i kako bi Srbija ponovo izgledala kao iole normalna zemlja". On kaže da bi voleo da postoji snažniji pritisak na Vučića, ali da izgleda da se "okolnosti za sada i dalje nisu toliko promenile". "Eventualno ukoliko i unutrašnji pritisak bude jak (opozicioni), od strane Zapada bi bila dovoljna podrška da iskreno posreduje i obezbedi sprovođenje nekog postignutog dogovora, odnosno – za opoziciju, medije i civilni sektor bi sasvim dovoljna podrška sa zapada bila ta da se ukine blanko podrška Aleksandru Vučiću i da se pokrenu mehanizmi koji stoje na raspolaganju. Ništa više od toga", kaže Stojanović.


Sensi je jedan od ponajboljih igrača u Interu, tako da sumnjam da će on grejati klupu. Barela ce preuzeti ulogu Brozovica, zadužen za početak napada, destrukciju protivničkih akcija, itd... Sensi i Eriksen ce biti tandem kreativnih veznjaka.\nNe mislim da će bilo koja 'realna meta' tu išta promeniti. Čini mi se da se tu zakasnilo sa praktićno svim: od otpuštanja trenera, preko oslobađanja od gomile igrača koji nisu za Barsu, pa sve do dovođenja onih koji jesu ili bi bar trebalo to da budu.\nU cemu je problem da Grizman bude taj napadac? Na ovoj poziciji levo krilo je potpuno bezopasan i limitiran.


Sutra duel Željezničara i Nevesinja u borbi za opstanak | 4plus1.ba\nSutra duel Željezničara i Nevesinja u borbi za opstanak\nAktuelni prvak Federacije BiH, MNK Željezničar iz Sarajeva, u nedelju, 04. februara, sa početkom u 14 časova u Sportskoj dvorani „Novo Sarajevo“ na Grbavici, biće domaćin vrlo kvalitetnoj ekipi Nevesinja iz istoimene opštine.\nDetalj sa prvog meča u Nevesinju\nPremijer futsal liga BiH polako, ali sigurno, ulazi u najuzbudljiviji dio sezone, ovo 14. kolo donosi par izuzetno zanimljivih duela, a istakli bi duel Željezničara i Nevesinja koji će donijeti puno uzbudljivosti i borbe iz razloga jer se obe ekipe bore za opstanak u društvu najboljih u BiH.\nTrenutno, na tabeli Nevesinjci imaju blagu bodovnu prednost, i ovaj duel će biti veoma važan i za jednu i za drugu ekipu.\nBlaga uloga favorita pripada Sarajlijama zbog prednosti domaćeg terena, što je naglasio i najbolji strijelac ove ekipe Anes Džafo.\n“Sigurno da su nas porazi iz prethodna dva kola unazadili u borbi za opstanak u ligi, ali mi se okrećemo narednim susretima i utakmicama koje nas očekuju. U nedelju igramo protiv Nevesinja na domaćem parketu i sigurno da utakmica neće biti laka. Dosadašnji dio sezone je u više navrata pokazao da nema laganih utakmica, tako i ovu protiv gostiju iz Nevesinja smatramo veoma teškom pogotovo jer su direktni konkurenti u borbi za opstanak. Naša ekipa naporno trenira i sprema se za Nevesinjce jer su u igri bodovi koji su nam prijeko potrebni. Mislim da smo blagi favoriti zbog prednosti domaćeg terena, ali očekujem veliku borbu za bodove“, istakao je prvotimac MNK Željezničar, Anes Džafo.\nNevesinjci bi u Sarajevo trebali da doputuju u kompletnom sastavu, iako su za sada upitni nastupi dvojice igrača, januarskog pojačanja Ahmeta Husnića i iskusnog Miloša Prodanovića.\nKapiten ove ekipe Marko Vučetić ne krije da bi i bod za njegovu ekipu bio veliki, ali poručuje da oni u Sarajevo dolaze po puni plijen.\n“Utakmica protiv Željezničara nam je izuzetno važna. Igramo protiv ekipe koja nam je direktni konkurent u borbi za opstanak. U prvom dijelu sezone upisali smo rutinsku pobjedu rezultatom 10:4, iako je rezultat zvučan, utakmica nije bila ni malo laka, a ovoga puta očekujemo dosta težu utakmicu. Sarajlije u svojim redovima imaju dosta iskusnih igrača, a cjelokupna ekipa ima veliki kvalitet koji mi respektujemo. Nama bi u ovoj utakmici i bod bio veliki za nastavak borbe za opstanak, ali mi nećemo kalkulisati te u Sarajevu dolazimo po sva tri boda. Ozbiljno smo radili proteklih dana, ima par sitnih povreda u ekipi, ali se nadamo da će se do nedelje sve to sanirati i da ćemo po prvi put ove sezone kompletni ići na gostovanje“, izjavio je kapiten Nevesinjaca.\nPodsjećamo, derbi donjeg dijela tabele 14. kola Premijer futsal lige BiH između MNK Željezničar i KMF Nevesinje na programu je u nedelju od 14 sati u Sportskoj dvorani „Novo Sarajevo“ na Grbavici. Ulaz je 2 KM.\nKMF Nevesinje će u nedelju, 18. novembra, u 17:30h biti domaćin ekipi KMF Ljubinje...\nIvan Ivanković potpisao za Split Tommy\nMostar SG ide u Trebinje po pobjedu ,Ivanković: Leotar je tvrd orah


A. J. 13. januara 2019. 10:52\nPol Burel, bio je batler pokojne princeze Dajane, a u dokumentarcu ‘The Diana Story’ otkrio je neke detalje o najpoznatijoj kraljevskoj porodici.\n– Kejt je vrlo srećna žena zato što ima nešto što princeza Dajana nikada nije imala. Ona, za razliku od Dajane, ima ljubav i podršku kraljevske porodice uz sebe i sa tim može uraditi mnogo toga i njoj ne trebe ništa drugo – ispričao je nekadašnji batler za britanske medije.\nDajana to uvek želela, ali nikada joj nije pružio niko iz porodice njenog supruga, dodaje Burel.\nKejt i Dajana imaju puno toga zajedničkog. Obe su se udale za naslednika britanskog trona, proglašene su ikonama stila čiji način odevanja kopiraju žene širom sveta, a venčanje su pratili milioni, i za svaki njihov korak javnost se neverovatnointeresuje.


Ministarstvo nauke: Učenicima ćemo približiti nauku, inovacije i tehnologiju – Mladi Nikšića\nMinistarstvo nauke: Učenicima ćemo približiti nauku, inovacije i tehnologiju\nMinistarstvo nauke pokrenulo je projekat “Naučna ekspedicija” kojom će približiti nauku i inovacije zainteresovanoj javnosti i učenicima srednjih škola u Pljevljima, Bijelom Polju, Beranama, Andrijevici, Baru, Kotoru, Cetinju, Danilovgradu i Nikšiću, pišu Vijesti.\n“Posjetioci će biti u prilici da saznaju više o tome šta nude nauka, inovacije i tehnologija iz oblasti fizike, matematike, astronomije, hemije i biologije. Takođe ćemo ih uvesti u svijet robotike, govoriti o zelenoj energiji, korišćenje energije iz oblasti obnovljivih izvora energije kroz praktične primjere, i pružiti šansu da nauče nešto više o mikrokontrolerima i mikroračunarima”, saopšteno je iz Ministarstva nauke.\nProjekat će se realizovati u sljedeća tri mjeseca u saradnji nevladinim organizacijama PRONA, Politehnika, Energeko, Robotics i Informa.\n“Cilj „Naučne ekspedicije“ jeste da učenicima osnovnih i srednjih škola, kao i ostaloj zainteresovanoj javnosti na što zanimljiviji način predstavi i približi fantastičan svijet nauke i inovacija”, saopšteno je iz Ministarstva nauke.\nOni su izrazili želju za unapređenjem naučne pismenosti mladih kroz izložbu, eksperimente, prezentacije, interaktivne oglede.\n“Nezaobilazni dio ovog karavana jeste i izložba “Upoznajte Nobelovce” na kojoj će biti predstavljeni dobitnici najprestiznije nagrade iz oblasti fizike, hemije i ekonomskih nauka.\nKroz ovu postavku, tačnije 18 izložbenih postera, učenici će moći bolje da se informišu o radu naučnika koji su dobili Nobelovu nagradu za izuzetni doprinos čovječanstvu.\nStartujemo ovog četvrtka u Pljevljima, gdje će nam domaćin biti gimnazija „Tanasije Pejatović“”; zaključili su iz resornog ministarstva.\nUvećane prosječne plate, koje iznose oko 2.000 eura\nDo 50 odsto bespovratne podrške za povrtare


Nijemce špijunirala i Britanija – mojKontakt portal – Radio Televizija Kontakt\nTaj list vjeruje da je ta visokotehnološka oprema uklonjena prošle nedjelje.\nDokumenti koje je objavio odbjegli saradnik američke NSA Edvard Snouden ukazuju da je britanski centar za elektronsko prisluškivanje sarađivao sa američkim agencijama i drugim partnerima u elektronskoj špijunskoj mreži po ambasadama širom svijeta, presrećući podatke u stranim zemljama, navodi list.\nBritanske vlasti su saopštile da ne žele da komentarišu o obavještajnim pitanjima, prenosi AFP.\nUbrzo su stigle i reakcije. Naime, njemačko Ministarstvo inostranih poslova je, po instrukcijama šefa diplomatije, pozvalo britanskog ambasadora u Berlinu na razgovor, saznaje njemački nedjeljnik “Špigl” u onlajn izdanju, navodeći da detalji razgovora u Ministarstvu nisu poznati.\n“Indipendent” je objavio fotografije napravljene iz vazduha na kojima se vide velike bijele kutije, za koje navodi da služe za presretanje podataka, na krovovima ambasada Britanije i SAD, koje se nalaze u istom bloku u bilizini Brandenburške kapije u centru Berlina.\nOvi navodi pojavili su se usred meteža koji je nastao pošto se saznalo da su SAD prisluškivale mobilni telefon njemačke kancelarke Angele Merkel u špijunskim operacijama po čitavom svijetu.\nVašington je posljednjih nedelja u napetim odnosima sa svojim ključnim saveznicima pošto su dokumenta koja su dospjela u javnost pokazala da su SAD prisluškivale desetine stranih lidera i presretale desetine miliona evropskih telefonskih poziva i podataka sa “Gugla” i “Jahua”.\nMeđutim, dok su evropske države izrazile ogorčenost zbog razmjera američkih špijunskih operacija, britanski dnevnik “Gardijan” je u subotu objavio da njemačke, francuske, španske i švedske obavještajne službe sarađuju sa britanskim centrom za elektronsko špijuniranje kako bi razvile sopstvene operacije za masovno špijuniranje.


EVROPA DRHTI: Putin naredio - uzvratiti SAD istom merom | WebTribune\nHome U FOKUSU EVROPA DRHTI: Putin naredio – uzvratiti SAD istom merom\nPosted date: август 23, 2019 In: U FOKUSU\nPredsednik Rusije Vladimir Putin rekao je Ministarstvu odbrane i drugim vladinim agencijama da analiziraju testiranje raketa SAD i pripreme recipročan odgovor.\nPentagon je u ponedeljak saopštio da je testirao krstareće rakete zabranjene INF-om, koje su pogodile metu na više od 500 kilometara. To je prvi veći test SAD nakon izlaska iz sporazuma sa Rusima, prenosi Rojters.\nPutin je rekao, prema transkriptu na stranici Kremlja, da Rusija ne može da stoji mirno, dok sad priča o novim raketama u azijsko-pacifičkom regionu, dok to “pogađa ključne interese zemlje u blizini ruskih granica”.\n“Uzimajući u obzir nove okolnosti, izdao sam naredbu Ministarstvu odbrane, Ministarstvu spoljnih poslova i drugim specijalizovanim agencijama da analiziraju nivo pretnje, koji za našu zemlju stvaraju gore pomenute SAD za našu zemlju i da se preduzmu sveobuhvatne mere za pripremu simetričnog odgovora”, rekao je Putin, saopštila je pres-služba Kremlja, navodi Tanjug.\nMože li Srbija u kontranapad posle tri debakla Prištine


CG: Prelazna vlada pre izbora?\nCrna Gora se nalazi u teškoj političkoj, ekonomskoj, društvenoj i moralnoj krizi, vladajuća koalicija na funkcioniše, sistemski zakoni padaju u parlamentu, izborni legitimitet vlasti je sporan te opozicija traži prelaznu vladu.\nIako su redovni parlamentarni izbori u Crnoj Gori zakazani za narednu godinu, opozicione stranke izričite su u namjeri da se u Crnoj Gori formira prelazna vlada. Socijaldemokratska partija, članica vladajuće koalicije, prihvatila je poziv opozicionih lidera za razgovor o formiranju takve vlade.\nCrna Gora se nalazi u teškoj političkoj, ekonomskoj, društvenoj i moralnoj krizi, vladajuća koalicija na funkcioniše, sistemski zakoni padaju u parlamentu, izborni legitimitet vlasti je sporan… Sve su to razlozi zbog čega se opozicija ujedinjuje oko ideje prelazne vlade.\nLideri Demokratskog fronta, Socijalističke narodne partije i Pozitivne Crne Gore, kao i nove političke grupacije Građanskog pokreta pozvali su predstavnike vladajuće koalicije i manjinskih partija na sastanak na kojem bi im obrazložili jednu takvu ideju.\nPrelazna vlada, tehnička vlada, ili vlada nacionalnog jedinstva:\n-Ja govorim o prelaznoj vladi koja bi mogla da uradi nekoliko važnih stvari od kojih je prva borba protiv organizovanog kriminala i korupcije, borba protiv svih nepočinstava koje su direktni rezultat dugotrajne vladavine jednog čovjeka i jedne partije koja vlada od 1945. godine. Dakle, postojala bi mogućnost da se u potpunosti primjene zakoni koji se danas selektivno primjenjuju u Crnoj Gori – rekao nam je jedan od inicijatora ideje i jedan od lidera Demokratskog fronta, Andrija Mandić.\nOn napominje da ideja ne podrazumijeva vladu nacionalnog jedinstva, jer su takvu ponudu već odbili kada je premijer Đukanović prije više od godinu, pozvao predstavnike Srba da uđu u Vladu.\nI dok u opoziciji razrađuju strategiju prelazne vlade, u vladajućem DPS-u su skeptični prema toj ideji:\n-Ideja prelazne vlade ili vlade nacionalnog spasa, od početka je predodređena za neuspjeh. Rekao bih da je to vrlo neozbiljna ideja s obzirom na to da dolazi od nekoliko ozbiljnih opozicionih lidera. Ideja nije razrađena i više služi za međusobni obračun unutar opozicije, nego što je ozbiljna inicijativa koja treba da donese nešto novo na političkoj sceni u Crnoj Gori – kaže Predrag Sekulić, član rukovodstva vladajućeg DPS-a.\nI dok je Sekulić uvjeren da je inicijativa u startu promašena, koalicioni partner DPS-a Socijaldemokratska partija, prihvatila je poziv opozicije da čuju obrazloženje te inicijative:\n-Od dijaloga nikada nije bilo štete i zato cijenimo da je dobro razgovarati. Motivisani tim principom, mi smo prihvatili razgovor sa inicijatorima toga razgovora da čujemo njihovu argumentaciju, a istovremeno da ukažemo na naše poglede kada su u pitanju strateški ciljevi, interes i prioriteti Crne Gore u ovom periodu – rekao nam je Rifar Rastoder, član rukovodstva SDP-a.\nU SDP-u kažu i da žele da čuju poziciju predlagača, prije svega u ostvarivanju obaveza i ciljeva u pridruživanju NATO i EU, što već u startu ukazuje na razlike koje su, sa dijelom opozicionih subjekata, nepremostive.\nPoziv opozicionih lidera je upućen poslaničkim klubovima Demokratske partije socijalista, SDP-a, Bošnjačke stranke i Klubu albanskih partija, Hrvatske građanske inicijative i Liberalne partije.


Писана изјава Горана Тривана | Socijalistička partija Srbije\nPisana izjava Gorana Trivana Vesti\n12 jula, 2020 u 10:09\nPovodom objavljenih informacija a vezano za izjave koje je plasirao Srđan Stanković, bivši savetnik u Ministarstvu zaštite životne sredine, zadužen za saradnju sa NVO,\nministar Goran Trivan saopštava:\nSkandalozno je i neprihvatljivo iskazivanje podrške rušenju sopstvene države, kao i vređanje predsednika Republike najvulgarnijim rečnikom.\nNedopustivo je da bilo ko, a ponajmanje onaj koji je radio u državnim institucijama poziva na njihovo rušenje, nasilje i ugrožavanje države Srbije.\nSrđan Stanković nije bio niti je član Socijalističke partije Srbije. SPS je bez sumnje čvrst partner SNS sa kojom zajedno izgrađujemo stabilnu i jaku Srbiju.\nSasvim je jasno da, ja kao ministar u Vladi Republike Srbije i Socijalistička partija Srbije, odlučno stojimo uz sve državne organe u zaštiti ustavno-pravnog poretka i bezbednosti svih građana Srbije, a protiv nasilja, destrukcije i terorizma.


Bez naplate parkinga na Dan primirja\nNaslovna » BG servis » Bez naplate parkinga na Dan primirja\nNeko drugi 10. novembar 2015. BG servis Postavite komentar\nZa Dan primirja neće biti naplaćivanja parkinga u zoniranim delovima grada.\nJKP „Parking servis“ obaveštava korisnike svojih usluga da povodom obeležavanja Dana primirja u Prvom svetskom ratu u sredu, 11. novembra, neće kontrolisati i naplaćivati parkiranje u zoniranim delovima grada. Šalteri za rad sa strankama u Kraljice Marije 7, Mileševskoj 51 i Starine Novaka 22 biće zatvoreni u sredu.\nSve javne garaže i posebna parkirališta biće otvoreni na dan praznika i radiće po uobičajenom sistemu naplate, kao i Služba za prenos vozila.\nOd četvrtka, 12. novembra, naplata i kontrola parkiranja u zoniranim delovima grada, kao i svi šalteri, radiće po uobičajenom radnom vremenu. (Beoinfo)\nTagovidan primirja parking parking servis praznici\nPrethodni Izložba slika Nadežde Petrović u Domu Vojske\nSledeći FoodArt festival u Delta City-ju od 11. do 13. novembra


U toku 2008, realizovana je obuka za primenu metoda aktivnog učenja za nastavnike bioloških fakulteta u Srbiji u okviru Tempus projekta: Reforma visokoškolskog sistema u biološkim naukama (H.E.R.B.S. – Tempus Joint European Project) Higher Education Reform of Biological Sciences (H.E.R.B.S.), JEP_40094_2006 do 2009.\nDocenti i profesori Bioloških fakulteta svih Univerziteta u Srbiji (Novi Sad, Niš, Kragujevac, Beograd) su bili aktivno uključeni u ovaj Tempus projekat.\nU oktobru 2009., sa izabranim nastavnicima Poljopriprivrednog i Hemijskog fakulteta održan je seminar: Aktivno učenje i standardi kvaliteta udžbenika u izradi instruktivnih materijala toku 2009.\nPrincipi aktivnog učenja primenjeni su i na izradi priručnika za vežbe za studenete Poljoprivrednog fakulteta u okviru pomoći WUS’a.\nZnačaj ovog istraživanja sastoji se u sledećem:\nNovi kurikulumi razvijeni na bolonjskim principima zahtevaju efikasno studiranje tako da se danas u Evropi na svim većim univerzitetima i na mnogim elitnim Poljoprivrednim, primenjuju nove metode nastave u skladu sa novim kurikulumima. Razvoj novih metoda univerzitetske nastave je urgentan zadatak koji stoji pred akademskom zajednicom naše zemlje.\nU Srbiji istraživanja univerzitetske nastave skoro da ne postoje, pa bi ovo bilo pionirsko istraživanje sa reperkusijama na nastavu na univerzitetu generalno i sa specifičnim preporukama za nastavu na Poljoprivrednom fakultetu.\nPedagoške kompetencije nastavnika na univerzitetu su podcenjene, njihovo napredovanje se oslanja samo na efikasnost u naučnom radu. Jedan od ishoda ovog projekta bile bi preporuke kako da se adekvatno vrednuje pedagoški rad nastavnika na univerzitetu.\nNa brojnim univerzitetima u razvijenim zemljama Evrope (posebno Danska, Velika Britanija) razmatra se problem niske motivacije studenata i njihove neadekvatne pripremeljnosti za profesionalni rad. Jedan od ciljeva ovog projekta jeste podizanje efikasnosti studiranja, podizanje motivacije za učenje i kvalitetnija pripremljenost budućih stručnjaka.


Kon: Definitivno izlazimo iz perioda epidemije – Borba\nVučić: Crna Gora je protjerala našeg ambasadora, ali biće naši odnosi sa njima dobri!\nKon: Definitivno izlazimo iz perioda epidemije\nEpidemiolog Predrag Kon izjavio je danas da je Srbija na izlasku iz epidemije i da ulazi u period sporadičnog javljanja korona virusa, navodeći da se takozvani “džepovi” mogu javljati i tokom mjeseca juna.\n“Definitivno izlazimo iz perioda epidemije. U toku jučerašnjeg dana smo bili na 0,8 odsto pozitivnih od broja testiranih. Kada padne ispod 0,5, to je sporadično javljanje”, rekao je Kon .\nKon je rekao da za sada nema govora o otvaranju staračkih domova.\n“Dok je virus u cirkulaciji, on može da uđe u kolektiv gdje su osjetljivi, kao što su domovi za njegu starih. Otvaranje domova za sada ne, onog momenta kad ne bude virusa u cirkulaciji, onda će to biti adekvatno propraćeno”, rekao je on.\nGovoreći o testiranju na antitijela, Kon je rekao da građanin, ukoliko ima pozitivan nalaz, treba da ode kod ljekara, odnosno infektologa, virusologa ili imunologa.\n“Oni moraju da budu ispitani i da im ljekari objasne šta dalje. Anketiranje te osobe potrebno je da se vidi gdje je moglo da dođe do zaražavanja”, objasnio je doktor.\nKako je kazao, zaštitne maske će biti obavezujuće za sve starije od 65 godina i hronične bolesnike i u nastupajućem periodu tokom ljeta.\n“Dok ne objavimo da nema virusa uopšte i rezultat ne bude ”nula”. Kasnije i oni mogu da se opušte”, zaključio je Kon.\nKuči dočekali mitropolita trobojkom od 70 metara: “Režim povampiruje duh bogoubilački i bratoubilački“!\nKotor: Zbog paljenja vozila uhapšene tri osobe\nMUP hitno da dostavi izveštaje o prisluškivanju Vučića: Bezbjednost Srbije je…\nKako ga bata suče na veliko


Košarkaški klub Mega Mozzart » ENIS: „PROTIV CEDEVITE MORAMO DA ODIGRAMO SVIH 40 MINUTA U NAŠEM RITMU“\nKošarkaši Mega Bemaxa će u subotu 28. oktobra od 17 časova dočekati u Sremskoj Mitrovici ekipu Cedevite u okviru 6. kola ABA lige. Meč u hali PSC Pinki će biti prilika za izabranike Dejana Milojevića da posle dve slabije partije protiv Olimpije i Budućnosti, prikažu bolju igru i da se vrate u formu sa početka sezone. Trener Mega Bemaxa na ovom meču zbog povreda neće moći da računa na Kostju Mušidija i Nikolu Miškovića.\n– Protiv Cedevite moramo da odigramo svih 40 minuta naše košarke. Oni su kvalitetan i iskusan tim, ali kada igramo u našem ritmu, možemo da se takmičimo sa svim ekipama u ligi. Sve počinje od čvrste odbrane, i ukoliko tu budemo agresivni i sa puno energije, verujem da možemo da dođemo po povoljnog ishoda za Megu,\nSpecijalni gosti kluba će biti polaznici besplatne škole košarke „Meginih 100“ kao i mladi košarkaši iz KK Olimp Šekovići, koji će svi zajedno bodriti Megu na ovom meču. U poluvremenu utakmice će pionirke ŽKK Srem odigrati kraći košarkaški meč a za gledaoce u hali će u toku utakmice u organizaciji kompanije Roda biti deljeni proizvodi iz slanog i slatkog asortimana brenda K Plus.\nTrener Mega Bemaxa Dejan Milojević je istakao da veruje da će posle dva slabija meča, ekipa uspeti da se podigne protiv Cedevite:\n– U subotu nas očekuje težak meč protiv Cdevite koja je izuzetno kvalitetna ekipa sa nekoliko vrlo iskusnih igrača, uz Džanana Musu koji je pokazao da je jedan od najtalentovanijih igrača u Evropi na svojoj poziciji. Iza sebe imamo dve loše utakmice, protiv Olimpije i Budućnosti, ali verujem da će ekipa uspeti da se podigne i odigra dobar meč protiv Cedevite, a za šta će to biti dovoljno na kraju, videćemo,\nUtakmica Mega Bemax – Cedevita je zakazana za subotu 28. oktobar od 17 časova u hali PSC Pinki u Sremskoj Mitrovici. Karte za meč su puštene u prodaju po ceni od 200 dinara za tribine i 500 za VIP mesta i mogu se kupiti u kafiću Pinki u okviru hale u periodu od 8 do 22 časa, kao i na blagajni hale na dan utakmice od 13 časova.


Bivši selektor reprezentacije Engleske bio je gost "Skaj sporta", gde je dobio zadatak da izabere najboljih 11 koje je ikada trenirao – uz podelu na Engleze i ostatak sveta.\nMesto u Eriksonovoj "savršenoj postavi" dobio je srpski defanzivac Siniša Mihajlović, trenutno trener italijanskog prvoligaša Bolonje.\nPored Siniše u prvoj postavi Eriksonove ekipe našli su se još neki fenomenalni igrači, kao na primer Pavel Nedved za kojeg nije imao mesto na njegovoj prirodnoj poziciji, pa ga je stavio na desnog beka.\nZanimljivo je bilo i kada je Šveđanin dobio pitanje da izabere najboljeg izvođača slobodnih udaraca kojeg je imao priliku da trenira.\n- Mihajlović ili Bekam? Moram da izaberem Mihajlovića... - naveo je Erikson, koji je sarađivao sa Dejvidom Bekamom u selekciji "Gordog albiona", a sa Mihajlovićem u Laciju.\nPRVA POZNATA SPORTSKA LIČNOST KOJA JE ZARAŽENA Evo ko je upravo saopštio da je oboleo od Covid-19 korona virusa


Vest | Mac korisnici manje piratizuju muziku od PC korisnika | Kompjuter biblioteka\nMac korisnici manje piratizuju muziku od PC korisnika\nPregleda (30 dana / ukupno): 4 / 938\nIzgleda da su Mac korisnici mnogo manje skloni piratizovanju muzike ili njenom daunlodovanju sa bilo koje P2P mreže. Oni će takođe pre da kupe CD-ove nego PC korisnici, kao i da koriste prenosive plejere za slušanje muzike i gledanje video filmova.\nAppleInsider je pokupio neke informacije sa NPD-a koje pokazuju da 50% Mac korisnika plaća za daunlodovanje muzike sa onlajn prodavnica, u njihovom slučaju najverovatnije sa iTunes-a, što je mnogo više od 16% korisnka PC-ja koji kupuju muziku onlajn. Mac korisnici će takođe pre da kupe ili razmenjuju muziku.\nStatistički podaci pokazuju da 32% Mac korisnika kupuje CD-ove a samo 28% PC korisnika radi isto. Više Mac korisnika (34%) nego PC (16%) korisnika koristi neku vrstu prenosivog digitalnog plejera (audio, video ili oba) sa sadržajem koji je prebačen sa računara.\nTakođe samo 31% PC korisnika sluša muziku na svojim računarima u poređenju sa 56% Mac korisnika.\nMuzička industrija se možda nalazi u procesu prebacivanja na digitalnu prodaju muzike zahvaljujući sve slabijoj prodaji CD-ova. Ali kupovina digitalne muzike još nije dovoljna da kompenzuje smanjenu prodaju CD-ova, da ne pominjemo i široko raširenu pirateriju.


Tamindžija: Uskoro početak radova na izgradnji primarne vodovodne mreže na Ivanici (VIDEO) | Herceg Televizija Trebinje\nProjekat izgradnje primarne vodovodne mreže na području Ivanice je završen i uskoro bi trebalo da se krene sa radovima na njenoj izgradnji. Prema riječima narodnog poslanika Ilije Tamindžije, dogovor je da na teritoriji RS sistem vodovodne mreže izgradi Grad Trebinje, a na teritoriji Federacije Opština Ravno. Osim toga u toku je i projekat izgradnje sekundarne mreže u opštini Ravno. Ovih dana u skladu sa dogovorom načelnka opštine Ravno i gardonačelnika Trebinja, radi se i na asfaltiranju jednog dijela puta u Federaciji, tačnije na području Bobana, Rapti-Šćenica, koji finansira Opština Ravno. Ovakvi projekti rezultat su dobre saradnje dviju lokalnih zajednica, a Tamindžija je, takođe, napomenuo i na odličnu saradnju dvije elektroprivrede tokom prošle godine, kao i to da je Ivanica imala značajne prihode od proizvodnje električne energije u HE "Čapljina", zbog obustave proizvodnje električne energije u HE "Dubrovnik".


Dačić kaže da ne beži od odgovornosti zbog pogibije službenika\nBeta 2. marta 2016. 15:00\nMinistar spoljnih poslova Srbije Ivica Dačić izjavio je danas da ne beži od odgovornosti zbog pogibije dvoje službenika ambasade Srbije u Libiji, ali je napomenuo da je rat u toj zemlji počeo još u februaru 2011. godine, kada su bezbednosni rizici bili veći.\n„Ako je neko hteo da zatvori ambasadu u Libiji, imao je priliku da to uradi. Umesto toga su ambasadoru Oliveru Potežici dali blanko ovlašćenje da može da napusti ambasadu bez odobrenja ministra. Sve je to uradjeno za vreme vlade Mirka Cvetkovića“, rekao je Dačić u parlamentu tokom rasprave o novom ministru odbrane.\nOdgovarajući na pitanja poslanika Nove stranke Zorana Živkovića o pogibiji dvoje službenika, Dačić je naveo da su na zahtev o proceni situacije u toj zemlji iz ambasade stizale ocene da je opasnost manja nego što je bila 2011. godine i da nema nikave potreba za zatvaranje ambasade.\n„A da li je bilo kršenje procedure ili ne, to će biti utvrdjeno. Utvrdiće se i disciplinska odgovornost i krivično-pravna odgovornost, ako postoji“, rekao je Dačić.\nOn je kazao da je mesec dana pre otmice uspeo da uvaži želju Sladjane Stanković za premeštajem i dodao da je za to bila nadležna Komisija za premeštaj, koja duže vreme nije uspevala da joj nadje zamenu.“Ne izbegavam odgovornost, samo govorim šta je realnost“, zaključio je Dačić.


Bajron Granulo ne odustaje od proizvodnje autohtonog bosanskog bijelog luka - Klix.ba\nPrivreda Bajron Granulo ne odustaje od proizvodnje autohtonog bosanskog bijelog luka\n19.9.2015. u 13:25\nbijeli luk Bajron Granulo\nBosna i Hercegovina je bogata prirodnim resursima i potrebno je ulagati u poljoprivrednu proizvodnju, te na taj način unaprijediti ekonomski prosperitet male "dejtonske države" na Balkanu.\nDokaz da BiH itekako raspolaže prirodnim resursima, te da je moguće postići zavidan rezultat u poljoprivrednoj proizvodnji je slučaj Bajrona Granula, koji je sa suprugom Jasminom uzgojio najveću plantažu bijelog luka na Balkanu.\nPlantaža se proteže na trideset dunuma u prirodnom ambijentu, bez prisustva pesticida,na padinama planine Konjuh, nadomak Kladnja, na 900 metara nadmorske visine, što posebno pogoduje kvalitetu ove vjekovima poznate ljekovite biljke.\nOno što je posebno značajno za bijeli luk koji se uzgaja na Konjuhu je što je taj luk autohtoni bosanski luk, prepoznatljiv po crvenoj opni, međutim on se kao takav ne nalazi na federalnoj sortnoj listi.\nPorodica Granulo već četiri godine uzgaja svoj prepoznatljiv bijeli luk, no još uvijek od države nije dobila nikakav podsticaj za unapređenje proizvodnje.\n"Kada sam prvi put predao zahtjev za podsticaj, dobio sam odgovor da nemam račun gdje sam kupio sjeme", priča za Klix.ba Granulo.\nDodaje da ga nije mogao ni imati, jer je sam radio na rasadu luka, koji se nije proizvodio u velikim količinama, te da zamisao i jeste bila da se prošire kapaciteti proizvodnje, kao i da se sačuva ovo autohtono prirodno blago naše zemlje.\nPlantaže bijelog luka (Foto: Klix.ba)\nNaglašava da je zahtjev da se ovaj luk stavi na sortnu listu više puta slao nadležnim državnim institucijama, ali da su ti zahtjevi još u ladicama, ljudi koji se bave takvim poslovima.\nPrema njegovim riječima 20. jula ove godine završena je ovogodišnja berba na plantaži od 30 dunuma, na kojoj je porodica Granulo, koja djeluje u okviru firme "Proorg" uzgojila 20 tona bijelog luka.\nIstiče da je ove godine potpisao ugovor sa jednom švicarskom kompanijom za izvoz luka.\nBajron Granulo, mašinski inženjer iz Sarajeva, se nakon što je ostao bez posla preselio u Kladanj, gdje je na području Konjuha našao odgovarajuću veličinu parcele sa kvalitetnom zemljom i zrakom, na kojoj bi uzgoj ovog posebnog luka uspio.\nOstaje da se vidi da li će nadležne institucije uvrstiti bosanski bijeli luk na sortnu listu, te podsticajima unaprijediti njegovu proizvodnju, te da se na policama tržnih centara u BiH i regionu u znatno većoj količini pojavljuje nego uvezeni kineski, koji je svakako po kvalitetu na nivou ispod domaćeg bijelog luka.


Služba za reviziju CIK utvrdila: Stranke sakrile ko je platio šatore i muziku u izbornoj kampanji - Gerila\nSlužba za reviziju CIK utvrdila: Stranke sakrile ko je platio šatore i muziku u izbornoj kampanji\n6 Novembra, 20200\nNa osnovu prijava TI BiH Služba za reviziju finansijskih izvještaja stranaka utvrdila da su Leksington, Marinko i Nikola Rokvić „besplatno“ nastupali Ujedinjenoj Srpskoj, Armin Muzaferija SDA, trubači DNS-u\nSlužba za reviziju Centralne izborne komisije BIH utvrdila je da većina stranaka u BIH nije prikazala u finansijskim izvještajima ko je platio šatore, muziku, hranu, piće i druge troškove predizbornih skupova 2018. godine. Na osnovu informacija sa terena koje je CIK-u dostavio Transparency International u BIH (TIBIH), revizija je utvrdila da su brojne stranke u finansijskim izvještajima za 2018. godinu sakrile ove podatke, te su naknadno u izjašnjenjima CIK-u tvrdile da su nastupi brojnih poznatih izvođača bili besplatni i da su se pristalice same organizovale i obezbijedile šatore, hranu i piće. Prema Zakonu o finansiranju političkih stranaka, i u tom slučaju je sve moralo biti prijavljeno kao donacija u činjenu, ali je veliki broj stranaka sakrio ove informacije.\nTako se prema izjašnjenjima stranaka ispostavlja da je Ujedinjena Srpska u Prijedoru primila nenovčanu donaciju od Marinka i Nikole Rokvića koji su, kako tvrdi stranka, besplatno pjevali na predizbornom skupu. U izvještaju ove stranke nema informacija o tome ko je platio troškove brojnih predizbornih skupova, a u svom odgovoru CIK-u US je navela „da su članovi i simpatizeri stranke sami donirali hranu i piće i obezbijedili šatore na predizbornim skupovima kod planinskog doma Šibovi, na Paprikovcu i Mjesnoj zajednici Kočićev vijenac u Banjaluci“. Na tim skupovima Etno grupe Iva, Vizantijsko plavo i Leksington bend su besplatno održali koncerte, a isto su uradili Dejana Ristić i „Brass band“ na skupovima u Gradišci i Bratuncu.\nNa isti način Armin Muzaferija je nastupio na predizbornom skupu SDA, a ova stranka u evidenciji nema dokumentaciju o navedenom nastupu, tako da je ostvarila je prihod po osnovu nenovčane donacije. Na osnovu podataka TIBIH-a CIK je utvrdio i da je na predizbornom SDA u Ilijašu nastupio Hor „Preporod“, a stranka to nije prijavila kao nenovčanu donaciju čime je prekršila člana 5. Zakona о finаnsirаnju pоlitičkih strаnаkа.\nIako se u mnogim slučajevima radilo o skupovima sa nekoliko hiljada učesnika i nastupima izvođača koji po javno dostupnim informacijama naplaćuju ogromne honorare za svoje nastupe, u izvještajima stranaka ovih informacija nema. Objašnjenja da se radi besplatnim nastupima i samoorganizovanju naroda koji sam obezbjeđuje hranu, piće i šatore za potrebe predizbornih skupova ne mogu biti prihvatljiva, posebno što su i u ovom slučaju stranke obavezne prijaviti ovo kao donaciju u činjenju prema tržišnoj vrijednosti isporučene usluge ili robe.\nTI BIH već dugo ukazuje da zbog manjkavosti Zakona o finansiranju političkih partija stranke uspijevaju sakriti svoje stvarne finansijere i iznose prihoda sa kojima raspolažu, a posebno rashoda koje ni sama CIK ne može utvrditi. Na ovaj način stranke prikrivaju finansiranje iz zabranjenih izvora, a koji su često vezani za pravna i fizička lica koja sklapaju ugovore sa državom, putem kojih stranke indirektno finansiraju kampanju budžetskim sredstvima.\nRelated tags : CIK DNS SDA Ujedinjena Srpska\nMajka T. M. postavlja pitanje: Ko i kako odlučuje o pratnji djece prilikom hospitalizacije u Banjaluci?\nNarodna skupština Republike Srpske dobila je četiri potpredsjednika. U tome republički parlament prednjači čak i u odnosu na neke bogatije i veće evropske parlamente. Parlament Srpske može, propis\n20 Septembra, 20201\nAko je i od Nenada Stevandića - previše je! "Magovi" političkog marketinga iz Ujedinjene Srpske opet "briljiraju". Nakon stereotipne "liste koja blista" sa prošlih opštih izbora, kada se mislilo d


A D R E S A R\nEX - Jugoslavija\nS r b i j a i Crna gora\nPozivni brojevi Srbija i Svet\nEvropska investiciona banka - EIB (European Investment Bank) finansijska je institucija EU sa sedistem u Luksemburgu. Njena uloga je da osigura sredstva za kapitalne investicije vezane za razvoj i integraciju Unije.\nEvropska investiciona banka - EIB (European Investment Bank) finansijska je institucija EU sa sedistem u Luksemburgu. Njena uloga je da osigura sredstva za kapitalne investicije vezane za razvoj i integraciju Unije. Banka odobrava kredite uz minimalne kamate u godisnjem iznosu od oko 20 milijardi eura (do 50% cene projekta). Uz to, daje zajmove za razvoj nedovoljno razvijenih regija, razvoj infrastrukture - poboljsanje transevropskih saobracajnih, telekomunikacijskih i energetskih mreza, poboljsanje konkurentnosti evropske industrije i razvoj malih i srednjih preduzeca, zastitu okoline i slicno. Osigurava i zajmove za razvoj zemalja potpisnica Lomé konvencije, drzava srednje i istocne Evrope koje se pripremaju za clanstvo u EU i zemalja Sredozemlja.\nBankom upravljaju Savet guvernera (ministri finansija drzava clanica), Odbor direktora (25 direktora-administratora s petogodisnjim mandatom koje imenuje Savet guvernera) i Upravni odbor (izvrsno telo Banke s predsednikom i sedam potpredsednika sa sestogodisnjim mandatom).\nEIB nabavlja sredstva s trzista kapitala, gde joj njen dobar kreditni rejting (AAA) omogucava trazenje povoljnih kredita koje zatim sama dalje plasira.\nInternet strana Evropske investicione banke sastoji se od sledecih odeljaka:\nDonosi opsta obavestenja o ulozi i nacinu poslovanja Banke, podatke o poslovanju (sklopljeni ugovori, odobreni krediti i sl.) i adrese Banke u Uniji kao i van nje.\nNovosti (What's new)\nAktuelne informacije o svakodnevnoj delatnosti Banke i sprovodjenju politika.\nInformacije o ulaganjima Banke u ekonomski razvoj slabije razvijenih regija (u Uniji i van nje), transport i telekomunikacije, zastitu okoline, energetiku, mala i srednja preduzeca, medjunarodnu konkurentnost industrije i slicno.\nUredjenje Banke i njeni odnosi s drugim institucijama Unije.\nOdeljak koji prikazuje projekte ulaganja sredstava u razlicite sektore (npr. komunikacije, zastitu okoline, industriju, usluge i poljoprivredu) u obliku pojedinacnih zajmova (Individual loans) do 25 miliona eura i opstih zajmova Global loans), a dodeljuju se bankama i institucijama koje deluju na nacionalnoj i regionalnoj osnovi.\nOpste informacije o zajmovima, njihovim iznosima i uslovima koriscenja i informacije o finansijskim aktivnostima Banke (u Uniji i van nje) po godinama od 1995. do 1998.\nIzvori sredstava (Resources)\nRec je o sredstvima koja se dodeluju Banci na osnovu njenog visokog kreditnog rejtinga i koje ona plasira svojim korisnicima. Odeljak sadrzi i pregled aktivnosti dodeljivanja sredstava u 1997.\nSaopstenja za stampu (Press Releases)\nSadrze obavestenja svrstana u razdoblja od 1996. do 1999. u obliku hronoloskih podataka, podataka po zemlji/regiji, sektoru i ciljevima i moguce linkove na izvore informacija u Informacionom i komunikacionom centru.\nOdeljak donosi godisnje izvestaje, Statut EIB, godisnje brosure, saopstenja za stampu, rezultate istrazivanja, dokumente prema tematici, popis videokaseta i slicno. Ta Internet strana sadrzi i korisne informacije koje obuhvataju naslovi: Euro (Euro) - o ulozi i strateskoj podrsci Banke u uvodjenju eura, ASAP (Amsterdam Special Action Programme) - o programu podrske rastu i zaposljavanju u Uniji i 2000. godina (Year 2000), kao projekt pripreme za prilagodjavanje aktivnosti Banke novom informacionom sistemu, i vaznije buduce aktivnosti u Uniji i van nje.\nBoulevard Konrad Adenauer 100


Iako vođstva SOS i „Nezavisnosti“ tvrde da se u datim okolnostima nije moglo više ostvariti, postavlja se pitanje zašto se štrajku u samom startu nije pristupilo odlučnije, budući da je očigledno da je „zakonski“ štrajk tako osmišljen da razoruža jedno od glavnih oružja prosvetnih radnika – potpunu obustavu rada. Ovako je došlo do pometnje u školama gde jedan deo nastavnika radi skraćeno, dok drugi radi punih 45 minuta, te se od štrajkača očekuje da čuvaju učenike tokom tih 15 minuta razlike. Vlastima svakako nije problem da zaobilaze „vladavinu prava“ kad god ih ona sprečava da vrše represiju nad radnicima. Ministarstvo prosvete je uskratilo Uniji i SRPS potpisivanje PKU dokle god bude trajao štrajk, dok u međuvremenu vrši pritisak na štrajkače preko direktora škola, a najavljeno je i ilegalno smanjivanje plata za sve one koji i dalje zakonski štrajkuju. Zgražavanje Srđana Verbića što je poliven vodom na protestu u poređenju sa ovim njegovim gangsterskim manevrima zvuči krajnje komično.\nIndikativan je i stav Aleksandra Vučića, koji uprkos svom pomirljivom tonu i razumevanju za nezadovoljstvo prosvetnih radnika insistira da se „obaveze prema MMF-u moraju poštovati“. Premijer Srbije time iznova stavlja do znanja da mu je preče služenje kapitalu od životnog standarda i materijalnog interesa radnika. On svakako uživa podršku stranih i domaćih „investitora“ u svom obračunu sa javnim sektorom.\nSuočeni sa protivnikom koji ni posle četvoromesečne borbe ne popušta, na koga mogu računati prosvetni radnici? Iako Unija i SRPS apeluju na roditelje i širu javnost da se solidarišu sa njihovom borbom, apstraktnim apelima na solidarnost ne idu na ruku pojedini zahtevi prosvetara-štrajkača koji su ostali nepromenjeni. Zahtev da se samo prosvetnim radnicima ne smanji plata sam po sebi je dovoljan da isključi radnike iz drugih branši javnog sektora da se pridruže štrajku. Još problematičniji je zahtev za uvođenjem platnih razreda. Njima je predviđeno povećanje plata prosvetnih radnika, ali na račun radnika u drugim javnim i državnim preduzećima! Sindikati prosvetnih radnika su se tako otvoreno stavili na raspolaganje vlastima kao savetnici za „pravednije mere štednje“ u javnom sektoru. Ovakva esnafska taktika je izražena kroz elitističke izjave poput sledeće:\n„Platni razredi predstavljaju realnu raspodelu budžeta prema stručnoj spremi i odgovornosti posla. Mi smo predvideli 65 platnih razreda, gde bi prva grupa bili najslabije plaćeni poslovi koji su na minimalcu, a u najvišoj platnoj grupi bi bio predsednik države. Dakle, niko u zemlji ne bi smeo da ima veću platu od njega, jer on obavlja najodgovorniji posao. Odnos između najniže i najviše zarade koji bi imao predsednik je jedan prema 12, dok bi profesori bili između 35. i 45. platne grupe, objašnjava Jasna Janković predlog Unije.\nNa pitanje šta bi to konkretno značilo za prosvetare, ona odgovara da bi tetkice u školama primale 20.500, administrativni radnici u školama sa petim stepenom stručne spreme duplo više - 41.000 dinara, profesor bi imao 61.500 (odnos jedan prema tri), dok bi najveća plata, preko 100.000 dinara, sledovala univerzitetskim profesorima (jedan prema pet).\n- Profesor sa sedmim stepenom stručne spreme bi se u tom slučaju merio sa lekarom opšte prakse bez specijalizacije. Ukoliko bi se ovako stvari postavile, zarade bi bile smanjene nekim zaposlenima sa četvrtim stepenom stručne spreme koji sada imaju duplo veću platu od profesora. Ali njima bi neko morao da objasni da oni realno ne mogu da imaju tolike plate sa takvom stručnom spremom, poručuje Jankovićeva.“[i]\nJasno je da će ostali radnici javnog sektora time samo dobiti materijalni osnov za protivljenje borbi prosvetara. Radnici u privatnom sektoru takođe neće imati konkretan razlog da podrže zahteve prosvetara. Šta više, ove dve grupe čine apsolutnu većinu roditelja na koje prosvetari apeluju, a oni i njihova deca, suočeni sa mogućim propadanjem školske godine i maturskog ispita, teško da će biti motivisati da stanu na stranu nastavnika.\nKao što vidimo, reprezentativni prosvetarski sindikati su u svojoj borbi za dostojanstvo nastavnika i povratak poštovanja prema njihovoj profesiji sami sebe upucali u nogu. Fetiš izuzetnosti prosvetara kao radnika sa najvećim udelom visokoobrazovanih je izrodio svoju suprotnost, i sindikati su doveli sebe u situaciju da prosvetari mogu postati najprezrenija branša u javnom sektoru. Čak i ukoliko bi sadašnji štrajk uspeo, prosvetni radnici će na duži rok same sebe izolovati od ostatka radničkog pokreta što će režimu dati manevarski prostor za dalje napade na prosvetu. Izlaz iz ovog ćorsokaka se jedino može ostvariti radikalnom promenom perspektive, gde se umesto prilagođavanja budžetu i MMF-u vršiti borba protiv ekonomskog sistema čija logika promoviše razaranje prosvete. Da bi se to postiglo, dosadašnji partikularizam mora biti zamenjen zahtevima koji se tiču i drugih radnika. Učenici će pre biti zainteresovani za borbu svojih nastavnika ako se ovi pored borbe za bolji materijalni položaj bore i za veća ulaganja u škole kako one ne bi postale sabirni centri za mlade gde bi oni samo učili da budu isplative radilice za kapitaliste, već ustanove koje će moći da im ponude kvalitetno i sveobuhvatno obrazovanje dostojno mladih ljudi.\nMiodrag Mijatović, nastavnik nemačkog u OŠ „Branko Radičević“ u Golupcu, član Sindikata obrazovanja Srbije i Marksističke organizacije Crveni


Odluka o poništavanju doktorata Beljanskom je tragikomična\nBeta\t 12. novembra 2016. 19:05\nCentar za pravosudna istraživanja (CEPRIS) saopštio je danas da je veoma zabrinut zbog rešenja kojim je dekan Pravnog fakulteta poništio doktorat novosadskom advokatu i bivšem predsedniku Advokatske komore Vojvodine Slobodanu Beljanskom i nazvao tu odluku “tragikomičnom”.\nCEPRIS je u saopštenju ocenio da je u pitanju presedan koji neće ostati bez odgovarajuće reakcije akademske i opšte stručne javnosti.\n“Jer, znanju i ugledu koje ima Slobodan Beljanski titula doktora pravnih nauka ne može mnogo dodati, a još manje oduzeti. Na gubitku može da bude samo institucija koja to pokušava da ospori, ali i čitavo društvo koje se na taj način odnosi prema, u današnje vreme, tako retkim pojedincima”, piše u saopštenju.\nDodaje se da nije jasno šta je motivisalo članove Katedre za krivično pravo da podnesu inicijativu za ocenu zakonitosti procedure sticanja naučnog stepena doktora pravnih nauka Slobodana Beljanskog, iako su i sami učestvovali u donošenju odluke Nastavno-naučnog veća koja je predstavljala osnov za zakazivanje odbrane doktorske disertacije iz 2001. godine.\nOcenjuje se da je nemoguće ne primetiti vremensku podudarnost donošenja rešenja o poništavanju doktorata s predmetima u kojima Beljanski zastupa osobe koje vode postupke protiv Pravnog fakulteta u Novom Sadu.\n“Univerzitetska zajednica na ovaj način pokazuje ne samo da je nespremna da istraži slučajeve spornih akademskih zvanja, već i da može biti iskorišćena kao mehanizam za utvrdjivanje ‘nevaljanosti’ u odnosu na pojedince kojima bi se svaki univerzitet mogao ponositi”, navodi se u saopštenju.\nPravni fakultet je oglasio ništavom odluku komisije u sastavu iz 2001. godine u kojoj su bili pokojni bivši predsednik Saveznog ustavnog suda Momčilo Grubač, Zagorka Jekić i Ištvan Feješ.


STRADANjE SRBA U STAROM BRODU I MILOŠEVIĆIMA JEDNO OD NAJVEĆIH I NAJSVIREPIJIH | SRNA\nBANjALUKA, 29. MAJA /SRNA/ - Predsjednik Odbora Vlade Republike Srpske za njegovanje tradicije oslobodilačkih ratova Duško Milunović izjavio je danas da je stradanje Srba u Starom Brodu i Miloševićima kod Višegrada 1942. godine jedno od najvećih i najsvirepijih koje je doživio srpski narod u Drugom svjetskom ratu.\n"Sutra u Starom Brodu obilježavamo jedan od najznačajnijih datuma u novijoj istoriji srpskog naroda. To je veliko stradanje srpskog naroda u Drugom svjetskom ratu koji je inače obilježen stradanjem Srba na čitavom prostoru tadašnje NDH. Ovaj zločin je bio dio njihove državne politike koja je imala namjeru da izvrši genocid nad Srbima i etničko čišćenje Srba sa ovih prostora. Ustaše su u Starom Brodu napravile najveći pokolj u cijeloj toj operaciji", rekao je Milunović.\n"Oko 10.000 ustaša koje je predvodio Jure Francetić i muslimanska milicija kojom je komandovao Mehmed Hadžiefendić su sa sarajevsko-romanijskog platoa napali goloruk narod, sve što su stizali su ubijali, a njihovu imovinu su pljačkali i palili. Zbjegovi su došli do Drine, do Višegrada", rekao je Milunović, koji je i ministar rada i boračko-invalidske zaštite Republike Srpske.\n"Samo sretnici koji su mogli nečim da plate svoje živote mogli su da pređu preko mosta. Ostali su se uputili na skelski prelaz u Starom Brodu koji nije mogao sve da ih primi. Izvršen je strahovit pokolj, a silovanja, mučenja i ubistva imali su takve razmjere da su intervenisali Nijemci koji su pucali u vazduh i pokušali da zaustave taj krvavi pir", rekao je Milunović.\n"Time je drugi put izvršen zločin nad tim žrtvama. Zahvaljujući Srpskoj pravoslavnoj crkvi, svešteniku Draganu Vukotiću i ljudima koje je okupio tamo je spomen-krstom obilježeno mjesto stradanja, a prošle godine je podignut i mauzolej", istakao je Milunović.\n"U Sarajevu je služena misa pobijenim ustašama u Blajburgu, a tamo je stradao i dio zločinaca koji su izvršili ovaj krvavi pir. Svima je jasno kakva je to poruka Srbima", naglasio je Milunović.\n"Zbog toga smo se opredijelili da na obilježavanje sjećanja na stradanje Srba u Starom Brodu i Miloševićima pozovemo samo predstavnike najviših institucija Srpske, grada Istočno Sarajevo i opština koje mu pripadaju, opština Višegrad, Rogatica, Foča i Novo Goražde i nevladinih organizacija i udruženja proisteklih iz odbrambeno-otadžbinskog rata koje imaju status organizacije od javnog interesa", rekao je Graonić.


Liderke iz BiH istaknule potrebu za povećanjem političkog učešća žena i kreiranjem novih poslovnih prilika – EFM.BA\nLiderke iz BiH istaknule potrebu za povećanjem političkog učešća žena i kreiranjem novih poslovnih prilika\nViše od 60 liderki iz Bosne i Hercegovine, koje su postigle zapažene rezultate i uspjehe u sferama biznisa, političkog uključivanja, ravnopravnosti, održivog razvoja i medija, okupilo se od 21. do 23. februara na prvoj trodnevnoj konferenciji liderki za razvoj „FEMPOWER“ u Sarajevu, s ciljem razvijanja potencijala ženskog liderstva. Konferencija je održana u sklopu projekta „Žene na izborima u Bosni i Hercegovini“, kojeg finansira Švedska, a implementiraju Razvojni program Ujedinjenih nacija (UNDP) i UN Women BiH, u partnerstvu sa Centralnom izbornom komisijom BiH, Agencijom za ravnopravnost spolova BiH, Gender centrom Vlade FBiH, Gender centrom Vlade RS-a i Parlamentarnom skupštinom BiH.\n„Kombinacijom institucionalne podrške partnerskim institucijama na državnom i općinskom nivou i inovativnog pristupa saradnji, umrežavanju, razmjeni informacija i znanja, kao i solidarnosti, projekt ‘Žene na izborima u BiH’ nastoji ohrabriti što više žena da se angažiraju u društveno-političkim procesima donošenja odluka“, izjavila je Lejla Ramić-Mesihović, projektna menadžerica u UNDP-u. Dodala je da će inovativni pristupi u realizaciji ovog dvogodišnjeg projekta rezultirati aktivnostima na formiranju Ženskog foruma za razvoj, kao platforme za saradnju u realnom i online okruženju.\n„Pokretanje vlastitog biznisa je od velikog značaja, ne samo za žene koje bi na taj način riješile egzistencijalno pitanje, ili se izmakle iz poslovnog okruženja u kojem nisu sretne, nego i za kompletno društvo, jer žene u BiH imaju ogroman potencijal“, rekla je Sabina Krivdić, poduzetnica iz Visokog, učesnica panela o ženskom poduzetništvu. Posebno je istakla važnost edukacije i pristupa dodatnim finansijskim izvorima u ostvarivanju biznis planova koje kreiraju žene.\nTokom konferencije, kao tema od interesa istaknuto je političko učešće žena u BiH, kao i kreiranje novih prilika za razvoj biznisa kojim upravljaju žene. Na kraju događaja, učesnice su mapirale prioritete, moguća rješenja i buduće korake u osnaživanju ženskog liderstva u BiH. Tokom dalje realizacije aktivnosti projekta „Žene na izborima u BiH“, posebna pažnja bit će posvećena analizi i kreiranju inovativnih socijalnih usluga koje imaju za cilj pružanje adekvatnog rješenja kada je u pitanju hronični nedostatak vremena s kojim se suočavaju žene koje žele biti društveno angažirane.\nUmrežavanje žena liderki u BiH organizirano je u okviru projekta „Žene na izborima u BiH“, kojeg finansira Švedska, a implementira UNDP u partnerstvu sa UN Women i institucijama BiH.\nPrethodno Prethodni članak: U Sarajevo stižu najveće zvijezde regionalne YouTube scene\nSljedeća Sljedeći članak: Otvorene su prijave za Coca-Colinu podršku mladima 2020


POKAZAO IZUZETNO VISOKU EFIKASNOST: Srbija obezbedila lek "Sotrovimab" koji će biti korišćen u lečenju koronavirusa : Nadlanu.com\nPOKAZAO IZUZETNO VISOKU EFIKASNOST: Srbija obezbedila lek "Sotrovimab" koji će biti korišćen u lečenju koronavirusa\nObjavljeno 16. okt 2021. / 12:30:26\nSrbija je obezbedila lek "Sotrovimab" koji će u jednoj dozi ambulantno biti primenjivan kod kovid pacijenata u prvih 10 dana ako imaju visoke faktore rizika, izjavila je danas Tanjugu direktorka Republičkog fonda zdravstvenog osiguranja (RFZO) Sanja Radojević Škodrić.\nIstakla je da je taj lek iz grupe neutrališućih antitela, u koju spadaju i "Regeneron" i "Bamlanivimab" koji su obezbeđeni pre par meseci.\nDirektorka RFZO je rekla da je Srbija potpisala i ugovor sa MSD kopanijom za najnoviji lek "Molnopiravir", kojim je trenutno zaokupirana svetska i domaća stručna javnost, javlja Tanjug.\nDodala je da se pregovara i sa "Fajzerom" za lek koji je u kliničkoj studiji pokazao visoke rezultate.\nDirektorka RFZO rekla je da struka određuje kada se koji lek kod koga primenjuje.\naleksandar vučićkolektivni imunitetkoronakoronaviruskovidkovid pacijentiKovid-19lekMolnopiravirrfzoSanja Radojević ŠkodrićSotrovimabvakcinavakcinacija